Motorola Edge dobitnik Red Dot nagrade | PC Press\nMotorola Edge dobitnik Red Dot nagrade\n18. maj 2020. Filip Majkić\nMotorola je dobila novu Red Dot nagradu, drugu po redu ove godine, za upravo predstavljene Edge i Edge+ smartfone. Potpuno nova porodica flegšipova dobila je priznanje od strane najcenjenijeg takmičenja za dizajn za svoj izuzetan kvalitet dizajna. Dizajneri i kompanije iz 60 zemalja su se u 2020. godini takmičili za ovu nagradu sa preko 6.500 proizvoda, a svega 25% dobilo je ovo izuzetno priznanje.\nMotorolin dizajn filozofija oduvek je bila fokusirana na to da korisnicima pruži inovaciju i transformiše tehnologiju u smisleno iskustvo koje će im unaprediti život. I dok se ovo odnosi na sve Motorola proizvode, Edge i Edge+ premijum telefoni donose najbolje celokupno dizan iskustvo koje je prelepo, iznenađujuće funkcionalno, napredno i predstavlja modernu interpretaciju onoga šta smartfon može da bude.\nJednostavno i poželjno\nPrilikom dizajniranja Edge porodice, korisničko iskustvo, jednostavnost i poželjnost bili su prioriteti za Motorola tim. Od interaktivnog zakrivljenog ekrana i kamera sistema visoke rezolucije, do moćne baterije i najbržeg prenosa podataka preko 5G mreže – maksimalne performanse i užitak korisnika su u svakom trenutku bili ključni prioriteti u procesu dizajniranja. U kompaniji saopštavaju da je želja bila da premijum funkcije imaju podjednako zapanjujuć eksterijer i osećaj korišćenja, kao i završni dizajn koji jasno ukazuje na luksuz i koji je inspirisan procesom proizvodnje čuvenog Murano stakla.\n“Jasna nam je važnost toga da je korisnicima potreban element iznenađenja, a Motorola Edge porodica je samo jedan korak na našem putovanju koje za cilj ima stvaranje intuitivnih uređaja sa vrhunskim dizajnom”, izjavio je Paul Pierce, director Premium & Innovation Design sektora u Motoroli, i dodao:\n“Cilj nam je da stvaramo uređaje koji se prilagođavaju korisniku, a ne obrnuto. Sa ovom idejom, svaka odluka koju smo doneli prilikom stvaranja ovih uređaja bila je fokusirana na korisnike i želju da se poveća korisnost uređaja kroz smislene i svrsishodne inovacije”.\nMotorola Edge i Edge+ smartfoni će 22. juna 2020. godine biti deo “Milestones in Contemporary Design” izložbe koja će biti održana u Red Dot muzeju dizajna u Essenu, gde će biti prikazani svi pobednički proizvodi.\nKako biste saznali više o Motorola edge i edge+ flegšip telefonima, posetite Motorola sajt ili kontaktirajte našeg predstavnika za odnose sa medijima. Motorola Edge+ i Motorola Edge telefoni će u Srbiji biti dostupni krajem maja, po cenama od 124.990 dinara, odnosno 69.990 dinara.\nTagovi: Mobilni telefon, Motorola, motorola edge, nagrada, priznanje, Red Dot, Red Dot Awards, telefon\n← Microsoft Surface Duo neće imati dobru bateriju\nVirtuelna 3D kolekcija klasičnih PC igara →


Pahor i Mogerini: Dopustiti rešenju za Kosovo i „van okvira“\nFebruar 20, 2019 15:54\nSlovenački predsednik Borut Pahor i visoka predstavnica EU za spoljnu politiku i bezbednost Federika Mogerini složili su se danas da bi rešavanje situacije na Kosovu trebalo da dopusti i rešenje „van okvira“, iako se ne temelji na etničkom principu.\nPahor je kazao Mogerinijevoj da je potrebno tražiti i originalna rešenja za bilateralna i multilateralna pitanja u regionu, ali koja, kako kaže, ne smeju da budu zasnovana na etničkom principu, prenosi STA.\nOn je kazao da je veoma srećan što Mogerini deli njegove stavove koje je opisao kao „veoma smele“, ali i oprezne, jer su, uveren je, neka razmišljanja „van okvira“ potrebna nakon godina ćorsokaka.\nPahor je rekao i da, kada se prvi put pojavila inicijativa o kompromisnom rešenju, koje bi uključivalo i promene granica, to je povećavalo nedoumice na Zapadu.\nIpak, dodao je, treba biti otvoren za originalna rešenja, pod uslovom da proces počne da se završava, vođen mudrom „političkom modom“, uz međusobno poštovanje i veoma disciplinovan nadzor međunarodne zajednice kako bi se sprečila kolateralna šteta u komšiluku.\nSlovenački predsednik dodao je da bi to trebalo da bude deo dijaloga Beograd – Priština.\n„Prijatelji mirnog rešavanja spora samo treba da odluče da li su spremni da misle van okvira“, rekao je Pahor i dodao da se on protivi rešenju zasnovanom isključivo na etničkom principu, kao i da sporazum ne bi trebalo da izazove kolateralnu štetu.\nPortparolka Mogerinijeve Maja Kocijančić napisala je na Tviteru da je razgovor sa Pahorom bio odličan i da se fokusirao na Zapadni Balkan, ali i dalje od ove teme.\nPahor i MogeriniKiM\nČaglavica: Do sada nijedno dete nije upisano u prvi razred 5\nTim KBS na vežbi u Nemačkoj u organizaciji Ministarstva odbrane SAD 3\nAhmeti:Haradinaj nosilac zajedničke liste ABK i SDP 9\nU školi "Branko Radičević" u Kosovskoj Mitrovici raste broj učenika 42\nPopović: Nastavljamo sa ulaganjem u obrazovanje (foto) 51\nPriština ukida platni promet na severu, zabranjuje ulazak srpskih funkcionera i vozila sa srpskim tablicama? 5045\nSKANDALOZNO: Srbi cinkarili Srbe na severu KiM! 4544\nSrpske porodice u Gracu strahuju od upada kosovske policije 3136\nSedmogodišnja devojčica ostala sama u autobusu kad su joj kosovski policajci bez objašnjenja odveli oca! 2927\nPrištinski specijalci brutalno prebili gluvonemog Srbina! 2149\nPrvi raketni test Vašingtona posle napuštanja sporazuma\n19:24 August 19, 2019\nUganda: Eksplodirala cisterna s gorivom, 19 mrtvih\n18:56 August 19, 2019\nPutin stigao u Francusku, sa Makronom o svetskim krizama\n18:07 August 19, 2019\nČaglavica: Do sada nijedno dete nije upisano u prvi razred\n17:55 August 19, 2019\nSumnjiv ranac kod Skupštine, policija utvrdila da nema opasnosti\n17:50 August 19, 2019


Asfaltiranje ulice Stevana Doronjskog\nZapočeli su radovi na uklanjanju zastarelog bitumenizirajućeg sloja, koji datira iz 80-ih godina, sa ciljem postavljanja podloge preko koje će po prvi put u ulici Stevana Doronjskog biti nanet asfaltni sloj.\nHotel Experience do 2022. godine Bečeju\nProtekle nedelje je u Bečeju postavljen kamen temeljac hotela od 2.200 kvadratnih metara.\nPokrajinski sekretar Nenad Ivanišević posetio Bečej\nPokrajinski sekretar za privredu i turizam Nenad Ivanišević boravio je danas u radnoj poseti opštini Bečej i tom prilikom razgovarao sa predsednikom opštine Draganom Tošićem i njegovim saradnicima, kao i sa predsednikom Skupštine opštine Kiš Igorom.\nNovo vozilo za Potisje Bečej\n“Potisje-Bečej” od danas u svom posedu ima četvrto novo vozilo, smećarski kamion.\nBečej: Postavljeno 30 svetiljki i 15 rasvetnih stubova\nZavršena je izgradnja javne rasvete u ulici Petrovoselski put, tačnije deo od semafora kod "Platnare" do pravoslavnog groblja u okviru koje je postavljeno 30 svetiljki i 15 rasvetnih stubova.\nBečejska „Botra“ se zatvara 2022. godine\nBečejska deponija „Botra“ će 2022. godine biti zatvorena, a smeće iz opštine će se odnositi na kikindsku Regionalnu deponiju.\nTošić: Nastavljamo sa radovima u Bečeju\nPredsednik opštine Bečej, Dragan Tošić, obišao je danas rekonstruisanu ulicu Zoltana Čuke.\nProduženje roka izvođenja radova u ulici Zoltana Čuke\nOpština Bečej obaveštava o novom produženju roka izvođenja radova na rekonstrukciji ulice Zoltana Čuke u Bečeju, od trga Čilag do Glavne ulice.\nNova investicija KWS u Bečeju\nPredsednik opštine Dragan Tošić obišao je kompaniju KWS, gde je sa direktorom Pavlom Sklenarom razgovarao o novoj investiciji, koja obuhvata izgradnju najsavremenijeg magacina gotovih proizvoda i koji će u narednom periodu zahtevati otvaranje novih radnih mesta.


Vučić: Nema novih mera, ali ćemo striktno primenjivati postojeće :: Vesti\nVesti / Vučić: Nema novih mera, ali ćemo striktno primenjivati postojeće\nIzvor: Foto: Beta/Dimitrije Goll/Predsedništvo Srbije\nPredsednik Srbije Aleksandar Vučić izjavio je danas da je Srbija nameravala da kupi vakcinu protiv koronavirusa od kompanije "Astrozenek" dok se nisu pojavili problemi zbog kojih je ta kompanija odustala od proizvodnje vakcine, a da je u ovom trenutku predugovor za nabavku vakcine protiv koronavirusa potpisan sa američko-nemačkom kompanijom "Fajzer".\nVučić je na konferenciji za novinare u Palati Srbija, nakon sastanka sa direktorima kovid bolnica, rekao da je za nabavku vakcine protiv koronavirusa "trka u svetu" i da će mesec dana prednosti u dobijanju vakcine biti "spas za neku državu u odnosu na neku državu koja nije obezbedila vakcinu".\nVučić je rekao da se prve količine vakcine protiv koronavirusa od "Fajzera" očekuju do nove godine, a da će do kraja marta biti obezbeđeno 350.000 doza vakcina, koje će prvo primiti zdravstveni radnici, vojska i policija, kao i hronični bolesnici.\n"24.000 vakcina sutra stiže, obezbedili smo 50.000 vakcina za grip iz Mađarske koji stižu za nekoko dana, iz Nemačke će stići 200.000 vakcina do 1. decembra, danas smo pokrenuli inicijativu da nabavimo još 200.000 vakcina protiv gripa", rekao je Vučić dodajući da su to najveće količine vakcina protiv gripa koje su do sada nabavljane.\nPredsednik Srbije Aleksandar Vučić izjavio je danas da je zabrinjavajuće to što se u bolnicama svakodnevno registruje veći broj prijema zbog KOVID-19 nego otpusta zbog iste bolesti, kao i da ima veliki broj zaraženih zdravstvenih radnika, među kojima je i direktor Klinike za infektivne i tropske bolesti Goran Stevanović, koji je u izolaciji.\nVučić je na konferenciji za novinare u Palati Srbije, nakon sastanka sa direktorima kovid bolnica, rekao da stvari sa epidemojom koronavirusa u Srbiji "nisu za paniku, ali jesu za brigu i odgovornost".\nVučić je rekao da će kovid bolnica u Kruševcu biti završena do 20. decembra, kao i da je država spremna "da ukoliko bude potrebe gradimo nove brze privremene bolnice" kao što je izgrađena privremena bolnica na Karaburmi, dodajući da "jedino ne zna gde ćemo da nađemo lekare i medicinsko osoblje".\nPredsednik Srbije Aleksandar Vučić ocenio je danas da šef poslaničke grupe Ujedinjena dolina - SDA Sandžaka Šaip Kamberi nema mnogo osnova da zamera vlastima u Srbiji totalitarizam i nepoštovanje prava manjina jer u Bujanovcu živi 42 odsto Srba a njihovi predstavnici su u potpunosti izbačeni iz vlasti.\nALEKSANDAR VUČIĆ mere korona koronavirus kovid-19 kovid bolnice


VIDEO KONFERENCIJA U PARIZU Njemačka Vlada: Beograd i Priština dogovorili nastavak pregovora - Srpskainfo\nPredstavnici Beograda i Prištine dogovorili su se danas tokom video konferencije u Parizu, čiji su domaćini bili Francuska i Njemačka, da nastave razgovore sa ciljem normalizacije odnosa, saopšteno je danas iz njemačke Vlade.\nPredsjednik Emanuel Makron i kancelarka Angela Merkel dali su podršku predsedniku Aleksandru Vučiću i premijeru Avdulahu Hotiju da učine suštinski napredak u pregovorima – navodi se u saopštenju koje je preneo Rojters.\nKako je ranije navedeno u zajedničkom saopštenju domaćina današnjeg video-samita, predsjednika Francuske i njemačke kancelarke, Makron i Merkel su spremni da ponovo organizuju samit poput današnjeg, ako to bude bilo potrebno, u nekom kasnijem periodu.\nValjon Murtezaj, savjetnik za spoljnu politiku premijera privremenih prištinskih institucija Avdulaha Hotija izjavio je danas da je predsjednik Francuske Emanuel Makron rekao Hotiju da bi do kraja 2020. godine trebalo da bude postignut konačni sporazum između Beograda i Prištine.\n– Makron je u Parizu rekao Hotiju da će se do kraja 2020. godine postići konačni sporazum između Kosova i Srbije – rekao je Murtezaj, prenosi Kljan Kosova.\nOn je naveo, “aspekt priznavanja je glavni cilj i moraće biti u procesu dijaloga”, naglašavajući da je Hoti to vrlo jasno iznio u svom izlaganju.\nMurtezaj je u emisiji “Info magazin” istakao da je Makron poručio i da je posao Prištine da se posveti pronalaženju rješenja, prenosi Kosovo onlajn.\n– Pitanje granice postalo je toliko veliko da je Hoti želio da bude vrlo eksplicitan, bez diplomatskog rječnika je u svojim govorima rekao da je to neprihvatljivo i da se ne smije dogoditi – istakao je Murtezaj.\nPrema njegovim riječima, mora se svima jasno dati do znanja da je “vrijeme za priznanje”.\nHoti je boravio 7. jula u Parizu, gdje se sastao sa francuskim predsjednikom Makronom.\nPolitika Aleksandar VučićAvdulah HotiKosovopregovoriSrbija\nBEZ DOGOVORA U PSŽ Uprava i igrači se ne slažu oko smanjenja plata\nPOKRIVANJE DUGOVA Republika Srpska prodaje obveznice do 350 miliona evra


Schwarz - Schilling: "Srebrenica je poseban slučaj" - Kozarac.ba\nSrebrenica je poseban slučaj i ona mora ostati na samomvrhu liste prioriteta Vlade Republike Srpske, kazao je visokipredstavnik i specijalni predstavnik Evropske unije ChristianSchwarz-Schilling u kolumni koju je danas objavio “Euroblic”, saopćenoje iz OHR-a.\n“Sistematska likvidacija muškog stanovništva ovoga grada u julu 1995. godine izvedena je po naredbi Ratka Mladića, komandanta Vojske Republike Srpske”, napisao je Schwarz-Schilling. “Ova činjenica ne znači sama po sebi da su građani Republike Srpske krivi. Ali ona nameće Republici Srpskoj moralnu i političku obavezu da se suoči sa posljedicama genocida.”\nU kolumni, objavljenoj u najtiražnijim novinama u Republici Srpskoj, visoki predstavnik i specijalni predstavnik EU je konstatirao da je Vlada Republike Srpske proglasila općinu Srebrenica područjem od posebnog socio-ekonomskog značaja i prezentirala Razvojni program za Srebrenicu.\n“Ovaj program podrazumijeva izdvajanje 16 miliona KM javnih sredstava za Srebrenicu i izmjene odgovarajućih zakonskih akata kako bi se dugoročno omogućila veća budžetska izdvajanja za ovu općinu”, kazao je visoki predstavnik. On je dodao da ovi potezi zaslužuju pohvalu.\nSchwarz-Schilling je izrazio uvjerenje da se građani Republike Srpske mogu nadati prosperitetnoj budućnosti u Bosni i Hercegovini s integracijom ove zemlje u Evropsku uniju.\n“Ali da bi do toga došlo, obaveze Vlade prema Srebrenici se moraju u potpunosti ispuniti”, zaključio je Schwarz-Schilling.\n“Poštivanje ovih obaveza je od prevashodnog značaja ne samo za preživjele žrtve Srebrenice nego i za sve građane Republike Srpske,” navodi se u saopćenju OHR-a.


Tužilaštvo BiH suočeno je s novim skandalom, nakon što je istražitelj Mujo Smajlović uhapšen i potom zadržan u pritvoru, a pod sumnjom da je odavao povjerljive podatke kriminalnom miljeu. Glasnogovornica Agencije za istrage i zaštitu BiH Kristina Jozić je rekla: “Akciji 'Druker' prethodila je višemjesečna istraga u okviru koje su za dokumentirane nezakonite aktivnosti osumnjičenih osoba.”\nParalelno s hapšenjem Smajlovića, u Grudama je uhapšen Robert Iličić koji se povezuje s trgovinom narkoticima i sa kojim je Smajlović navodno sarađivao odavajući mu povjerljive podatke. Sead Temim, Iličićev branilac naveo je kako se njegov klijent tereti za nedozvoljenu trgovinu naoružanjem, te da njegovi kontakti sa Smajlovićem nemaju nikakvu kriminalnu pozadinu.\n”Osnovna stvar je da je moj branjenik imao vezu sa gospodinom iz Tužilaštva. Mi smatramo da je to bilo u pravcu njihove saradnje na otkrivanju krivičnog djela, a ne na njegovoim činjenju", naveo je Temim.\nLista optužbi koja se stavlja na teret Smajloviću, koji je svojevremeno radio na nekim od najzahtjevnijih predmeta poput slučaja Kemala Čauševića ili Mevlida Jašarevića, za šta je dobio i zahvalnicu FBI-ja za doprinos u borbi protiv terorizma, mogla bi biti duža od odavanja informacija dilerima droge. Smajlovićev advokat Vlado Adamović kazao je kako “tužilac cijeni da postoje naznake o kriminalnim radnjama u spisima koji nisu vezani za predmet optuženja. Ja sam se tome protivio.”\nSkandali o vezama tužilaca i uposlenika Tužilaštva s kriminalnim miljeom Smajlovićevim hapšenjem bacilli su novu sjenu na ionako kompromitiran rad ovog tijela. Međutim, glasnogovornik Tužilaštva BiH Boris Grubešić naveo je kako je “Tužilaštvo BiH odlučno da se suprotstavi svim oblicima zloupotrebe službene dužnosti i najstrožije osuđuje nezakonito djelovanje svog uposlenika, koji će biti procesuiran i u krivičnom i u disciplinskom postupku.”\nPodsjetimo, i bivši glavni državni tužilac Milorad Barašin smijenjen je zbog “neprimjerenih kontakata” s međunarodnim švercerom oružja Slobodanom Tešićem. Tužilac Oleg Čavka suočava se s optužbama da je uzimao mito od kriminalaca.


Srpski i hrvatski naucnici pokrecu automobil na vodonik\nU okviru istraživanja, koje je bilo povod okupljanja istraživača iz Srbije, Hrvatske i Francuske na dvodnevnom seminaru u Institutu „Vinča“, razvijaju se metode skladištenja vodonika kako bi on imao širu primenu kao pogonsko gorivo i izvor energije o čemu je pisao i časopisKemistri - Juropijan džornal (Chemistry – A European Journal).\nVođa istraživanja, Nikola Biliškov iz Instituta „Ruđer Bošković“ iz Zagreba, rekao je za Tanjugda se u okviru projekta vrednog oko 30 miliona dinara stvaraju novi materijali za skladištenje vodonika s ciljem da se stvore efikasniji rezervoari za automobile ili potrošače kao što su repetitori ili sliccne sprave.\n„Konkretno, razvijamo takozvane kompleksne hidride, koji predstavljaju nekoliko grupa hemijskih sastava koji sadrže velike količina vodonika i koje mogu da oslobađaju ili primaju vodonik prema našoj potrebi“, kaže Biliškov.\nPrema njegovim rečima vodonik sve više ulazi u komercijalnu upotrebu, a gotovo svi vodeći proizvođacci automobila imaju bar jedan model koji se pokreće na vodonik. „Najrazvijeniji u tome su 'Tojota', 'Nisan', 'Mercedes', 'Honda', a 'Tojota' čak ima i komercijalni automobil. U Evropi postoje sistemi koji pomoću vodonika napajuju energijom čitava naselja, a grade se i mreže pumpi vodonika za snadbevanje vozila vodonikom“, kaže Biliškov.\n„U nauci nije uvek nužno da saradnja bude regionalna, ali u ovom slučaju se to pokazalo kao najjednostavnije i najbrže, jer se na ovaj način najbolje razmenjuju ideje. Sarađivao sam sa mnogo grupa, ali retke su kolege koje mogu tako brzo i tačno da reaguju na moje zahteve kao što je slučaj sa grupom iz 'Vinče'“, rekao je Biliškov.\n„U Grenoblu možete da iznajmite i bicikl na vodonik i obići ceo grad njime. Institut 'Nil' iz Grenobla, s kojim i mi sarađujemo, ima najjaču grupu ne samo u istraživanjima, već i u vodoničnoj tehnologiji“, rekla je Grbović Novaković. Upitana o mogućnostima razvoja i primene vodonične energetike u Srbiji, naučnica odgovara da je naša zemlja visoko kotirana kada su u pitanju istraživanja u ovoj oblasti, ali da tehnologija zahteva velika ulaganja.


Gde se nalazi najprometniji i najveći aerodrom na svetu? | Balkan Fun | Turistička agencija\nGde se nalazi najprometniji i najveći aerodrom na svetu?\nPotreba za avionskim prevozom je sve veća, a mnogi aerodromi u svetu se šire i otvaraju nove terminale, ali samo pojedini nose titulu najprometnijih. Uglavnom su najviše posećeni aerodromi, ujedno i najveći aerodromi na svetu, s obzirom na to da kroz njih prolaze milioni putnika.\nDa li jedan aerodrom možemo izdvojiti kao najprometniji i najveći aerodrom na svetu? Već 20 godina tu titulu nosi aerodrom Hartsfild - Džekson u Atalanti, ali s obzirom na razvoj njegovih konkurenata i činjenicu da njihova ferkventnost izuzetno raste, velike su šanse da će ga u bliskoj budućnosti prestići.\nNajfrekventniji aerodromi su sa razlogom posećeni, jer su uglavnom projektovani tako da imaju kapacitete da prime veliki broj putnika koji imaju avio karte za razne svetske destinacije, jer se na ovim aerodromima odvija veliki deo avio saobraćaja. U nastavku teksta saznajte koji su to najprometniji i najveći aerodromi na svetu.\n#1 Aerodrom Hartsfild - Džekson u Atlanti (ATL)\nMeđunarodni aerodrom Hartsfild-Džekson se nalazi u Atlanti i predstavlja najprometniji aerodrom na svetu. To je jedini aerodrom koji opslužuje više od 100 miliona putnika godišnje i to čak tri godine. Ovaj aerodrom poslednje dve decenije važi za najposećeniji i najbolji i predstavlja uzor za mnoge druge aerodrome u svetu.\nOvaj aerodrom je hab za avioprevoznike: Delta Airlines, AirTran Airways, kao i za nekoliko manjih kompanija. Delta Airlines ima najviše udela u poslovanju na aerodromu Hartsfild-Džekson, pa tako čak 60% putnika koji prolaze kroz aerodrom su putnici ove aviokompanije.\n#2 Aerodrom “Bejing Capital International” (PEK)\nAerodrom “Bejing Capital International” se nalazi u kineskoj prestonici i predstavlja najveći i najprometniji aerodrom u Aziji, a drugi je najveći aerodrom na svetu. Kroz pekinški aerodrom je 2017. prošlo oko 95 miliona putnika, i on predstavlja hab za nekoliko velikih aviokompanija, kao što Air China, China Southern Airlines i Hainan Airlines.\nS obzirom na veliki ekonomski razvoj Kine i Pekinga, koji postaje jedan od najvažnijih poslovnih centara na svetu, ne čudi podatak da se i prestonički aerodrom u prethodnih deset godina znatno proširio i povećao promet putnika. Sigurno je da će se ovaj aerodrom i u narednom periodu dodatno modernizovati i parirati aerodromima sa drugih kontinenata.\n#3 Međunarodni aerodrom u Dubaiju (DXB)\nPoslednjih godina, veoma se razvio aerodrom u Dubaiju, pa je tako prestigao aerodrom u Tokiju, koji je dugo godina važio za treći najveći aerodrom na svetu. Međunarodni aerodrom u Dubaiju ima 90 partnerskih aviokompanija, koje nude letove kao više od 240 destinacija na šest kontinenata.\nKada su pitanju međunarodni letovi i putnici, ovaj aerodrom važi za najbolji, a takođe je odličan i za prevoz tereta u svet. Takođe, aerodrom u Dubaiju nosi titulu aerodroma koji najbrže napreduje u svetu, jer na svake četiri godine udvostručuje priliv putnika.\nNaime, predviđa se da će 2020. godine čak 104 miliona putnika godišnje proći kroz ovaj aerodrom, tako da postoje velike šanse da pretekne aerodrom Hartsfil-Džekson i postane najprometniji aerodrom na svetu.\n#4 Aerodrom u Tokiju (HND)\nMeđunarodni aerodrom u Tokiju poznat je i kao aerodrom Haneda je ujedno i četvrti je najveći aerodrom na svetu. Aerodrom ima tendenciju da se širi, a posetilo ga je nešto manje od 85 miliona putnika 2017. godine.\nAerodrom u Tokiju je do nedavno obavljao aviosaobraćaj na nivou države, međutim skoro je otvoren terminal za međunarodne letove, zahvaljujući kom se posećenost aerodroma značajno povećala.\nAerodrom Haneda trenutno može da primi više od 90 miliona putnika godišnje, a čini se da će se broj putnika značajno povećati u narednom periodu, jer je planirano da aerodrom sklopi saradnju sa međunarodnim aviokompanijama.\n#5 Međunarodni aerodrom u Los Anđelesu (LAX)\nOvaj aerodrom je drugi po veličini u Sjedinjenim Američkim Državama i jedini primer aerodroma na svetu u kom sve nacionalne aviokompanije u državi (American, Delta i United Airlines) imaju hab. Osim za nacionalne, aerodrom u Los Anđelesu je hab i za kompanije Alaska Airlins, Virgin Airlines i kargo kompaniju Atlas Air.\nTakođe, ovaj aerodrom je specifičan i po tome što se na njemu nalazi prvi privatni terminal u Americi. Terminal je otvoren 2017. godine, a on najviše odgovara brojnim poznatim ličnostima koje žive u Los Anđelesu i žele da izbegnu fotoreportere.\n#6 Aerodrom u Čikagu\nMeđunarodni aerodrom “Chicago O’Hare” smešten je u severozapadnom delu Čikaga i predstavlja treći aerodrom po veličini u Sjedinjeni Američkim Državama. Kroz ovaj aerodrom je 2017. godine prošlo skoro 80 miliona putnika, a do 1998. godine, ovaj aerodrom je važio za najprometniji aerodrom na svetu, kada ga je pretekao aerodrom Hartsfild-Džekson.\nOvaj čikaški aerodrom je veoma važan strateški partner za najveće aviokompanije u SAD i na njemu se nalaze habovi velikih američkih aviokompanija. Chicago O’Hare važi za jedan od najboljih aerodroma u SAD-u, a osvojio je i brojne nagrade američkih putnika za izuzetnost.\n#7 Aerodrom “London Heathrow”\nAerodrom u Londonu je najprometniji evropski aerodrom sa oko 78 miliona putnika koji su ga posetili 2017. godine. Ovaj aerodrom se može pohvaliti saradnjom sa 81 aviokompanijiom i letovima ka 204 destinacije u 85 zemalja. Osim toga, na ovom aerodromu se nalazi hab kompanije British Airways, koja spada u najveće i najuticajnije aviokompanije na svetu.\n“London Heathrow” poseduje savremene tehnologije koje se koriste na aerodromima, pa tako putnici od nedavno mogu da samostalno prođu granični prelaz, koristeći biometrijske identifikatore.\nOsim toga, U narednom periodu je plan da se izgradi treća pista za avione na severnom delu aerodroma, što bi moglo značajno da poveća promet na ovom aerodromu. Takođe, postoji ideja i o izgradnji železnice između aerodroma Heathrow i Gatwick, što bi značajno uticalo na povećanje posećenosti. Ipak, ako se ovi projekti realizuju, biće funkcionalni tek 2025. godine.\n#8 Međunarodni aerodrom u Hong Kongu (HKG)\nOvaj je aerodrom je poznat i kao “Chek Lap Kok”, a izgrađen je sa idejom da zameni prvobitni “Kai Tak” aerodrom. Aerodrom “Chek Lap Kok” je otvoren 1998. godine, i danas broji 1,100 letova dnevno, ima preko 70 hiljada zaposlenih, kao i bogat sadržaj na aerodromima, koji podrazumeva više od 320 prodavnica i 100 restorana.\nOvaj aerodrom je osvojio brojne nagrade, između ostalog i nagrade za aerodrom koji nudi najbolju hranu, nagradu za najefikasniji aerodrom u Aziji, kao i pet prestižnih nagrada koje dobio u 2017. godini. Sudeći prema nagradama, iako ovaj aerodrom možda nije najprometniji, verovatno je najbolji u Aziji.\n#9 Šangajski aerodrom (PVG)\nMeđunarodni aerodrom “Šangaj Pudong” je otvoren 1999. godine i danas predstavlja jedan od najfrekventnijih aerodroma u Kini. Aerodorm je udaljen oko 30 kilometara od centra Šangaja.\nTrenutno postoji plan da se na ovom aerodromu izgradi još jedan veliki terminal, kao i satelitski terminal koji će imati dve piste. Izgradnja ovih terminala svakako bi veoma uticala na povećanje frekventnosti putnika, a predviđa se da će nakon otvaranja ovih terminala, aerodrom moći godišnje da primi 80 miliona putnika.\n#10 Aerodrom Šarl de Gol (CDG)\nAerodrom Šarl de Gol se nalazi u Parizu i predstavlja drugi najveći aerodrom u Evropi. Zahvaljujući inovativnom sistemu za paralelne piste, avioni mogu da naprave čak 120 kretanja u jednom satu na ovom aerodromu.\nOsim inovativne tehnologije, aerodrom Šarl de Gol ima jedinstvenu ekološku politiku, koja za cilj ima smanjenje emisije ugljen-dioksida i to za 65% do 2020. godine (poređeno sa 2009. godinom), zatim korišćenje 15% obnovljive energije do 2020. godine, kao i da između 2015. i 2020. godine smanji potrošnju za 7% po kvadratnom metru.\nOno što navedenu listu aerodroma čini posebnom je to što, s obzirom na ogroman broj putnika, ovi aerodromi funkcionišu bez problema. Na njima se obavlja, organizovanje i po hiljadu letova dnevno, utovar i istovar prtljaga, čekiranje leta, kao i prelazak granice za milione putnika. Zato su ovi najveći aerodromi na svetu sa razlogom tako uspešni i prometni.


Savićević čestitao vaterpolo reprezentaciji osvajanje bronzane medalje • CG-Fudbal\nSavićević čestitao vaterpolo reprezentaciji osvajanje bronzane medalje\n27 Jan 2020. 15:15\nPredsjednik FSCG Dejan Savićević čestitao je vaterpolo reprezentaciji Crne Gore osvajanje bronzane medalje na Evropskom prvenstvu u Budimpešti.\nU tekstu čestitke koju je predsjednik Savićević uputio predsjedniku i rukovodstvu Vaterpolo saveza, odnosno igračima i stručnom štabu reprezentacije, stoji:\n„Poštovani predsjedniče Bajiću,\nU ime Fudbalskog saveza i svoje lično ime želim da Vama, rukovodstvu Saveza, igračima i stručnom štabu vaterpolo reprezentacije Crne Gore čestitam osvajanje bronzane medalje na Evropskom prvenstvu!\nSjajnim igrama tokom cijelog prvenstva i pobjedom u posljednjem meču, protiv izuzetnog rivala kakav je selekcija Hrvatske, vratili ste naš vateprolo na mjesto koje mu pripada – među sam evropski i svjetski vrh, na pobjedničko postolje Evropskog prvenstva.\nMečevi naših fantastičnih vaterpolista praćeni su sa velikom pažnjom, svaki pogodak Ivovića, Brguljana i drugova ili odbrana Lazovića punili su srca naših navijača, dok je svaka pobjeda i preskočeni stepenik na putu ka medalji unosila radost u naše domove.\nUslovi u kojima se igra vaterpolo u našoj zemlji, kao i izuzetno mala baza igrača u poređuenju sa protivnicima koje su izabranici Vladimira Gojkovića savladali na šampionatu, čine ovaj uspjeh još većim i značajnijim. Vrijedan i odgovoran rad, posvećenost, požrtvovanje i ljubav prema domovini, uz neosporan talenat koji posjeduju naši igrači, donijeli su ovaj veliki uspjeh našim „ajkulama“.\nSiguran sam da će u omplimpijskoj godini naši vaterpolisti imati znanja i snage da još jednom medaljom, sa najvećeg planetarnog takmičenja, obraduju sve nas koji ih pratimo i istinski podržavamo!“


Srbija mijenja Zakon o dijaspori\nNaslovnica Novine Srbija mijenja Zakon o dijaspori\nDirektorica Vladine Kancelarije za saradnju sa dijasporom i Srbima u regionu Slavka Drašković najavila je da će za mjesec dana u skupštinsku proceduru stići izmjene Zakona o dijaspori i Srbima u regionu.\nDrašković je u utorak rekla da će tehničke promjene, zbog kojih je počet rad na izmjenama tog zakona, biti iskorištene i za njegovo poboljšanje u drugim dijelovima.\n“Ove sedmice se završava konačni predlog, onda on ide u ministarstva na mišljenja, pa u Skupštinu dijaspore i Srba u regionu i to će biti nekih mesec dana maksimum pre nego što dođu u Skupštinu Srbije”, objasnila je Drašković u izjavi za Tanjug.\nOna je skupštinski Odbor za dijasporu i Srbe u regionu informirala o održanoj sjednici novog saziva Savjeta za Srbe u regionu, ali i o instrukcijama o postupanju predstavnika ministarstava u odnosima ka dijaspori i Srbima u regionu.\nInstrukcija, kako je dodala, govori o tome da ministri u Vladi i uopće vrh države u svakom susretu sa visokim delegacijama, bilo da one dolaze u Srbiju ili predstavnici srpske Vlade idu u regiju ili zemlje sa velikom dijasporom, treba da se sretnu i sa predstavnicima srpskih zajednica i da postavljaju pitanja od značaja za te zajednice.\n“To je pretočeno u dokument koji je na usaglašavanju u Vladi. Dobili smo pozitivna mišljenja od svih ministarstava i evo sad upoznajemo i Odbor za dijasporu i Srbe u regionu”, rekla je ona.\nKada je u pitanju sastanak novog saziva Savjeta za Srbe u regionu, Drašković je precizirala da je on održan krajem marta, a da je njime predsjedavao predsjednik Srbije Tomislav Nikolić.\n“Na sastanku smo istakli da je odnos prema Srbima u regionu i rad države sa njima od prioritetnog značaja za Srbiju. Savet je doneo predlog da taj Savet bude ujedno nadležan i za dijasporu, pošto po Zakonu o dijaspori postoji odvojen Savet za dijasporu”, objasnila je Drašković.\nTo će biti jedna od promjena koje će biti predložene izmjenama Zakona o dijaspori i Srbima u regionu, pored tehničke, kojom će i u Zakonu biti potvrđeno formiranje Kancelarije za dijasporu i Srbe u regionu, umjesto nekadašnjeg Ministarstva za dijasporu.\nKako je u ponedjeljak saopćeno iz Kancelarije, izmjenama će biti predložene i nove nadležnosti Skupštine dijaspore i Srba u regionu, a bit će utvrđena i obaveza delegata da jednom godišnje pripreme izvještaj o problemima i važnim pitanjima srpske zajednice u zemlji iz koje dolaze, kao i prijedlog mjera kako riješiti te probleme.


Zakon o pravima pacijenata | Crna Gora | Paragraf\n("Sl. list CG", br. 40/2010 i 40/2011 - dr. zakon)\nSvako lice, bolesno ili zdravo, koje u zdravstvenoj ustanovi zatraži ili kome se pruža zdravstvena usluga u cilju očuvanja i unaprjeđenja zdravlja, sprječavanja bolesti, liječenja i zdravstvene njege i rehabilitacije (u daljem tekstu: pacijent) ima prava utvrđena ovim zakonom.\nU ostvarivanju prava utvrđenih ovim zakonom obezbjeđuje se poštovanje ljudskog dostojanstva, fizičkog i psihičkog integriteta i zaštita tih prava.\nJednako pravo na kvalitetnu i kontinuiranu zdravstvenu zaštitu garantuje se svakom pacijentu u skladu sa njegovim zdravstvenim stanjem, opšteprihvaćenim stručnim standardima i etičkim načelima, uz pravo na ublažavanje patnje i bola u svakoj fazi bolesti i stanja, na svim nivoima zdravstvene zaštite.\nOvaj zakon primjenjuje se i na strance koji ostvaruju zdravstvenu zaštitu u zdravstvenim ustanovama u Crnoj Gori, u skladu sa zakonom i zaključenim međunarodnim sporazumima.\nOvaj zakon shodno se primjenjuje na sve subjekte koji obavljaju zdravstvenu djelatnost u skladu sa Zakonom o zdravstvenoj zaštiti.\n1) medicinska dokumentacija podrazumijeva osnovnu medicinsku dokumentaciju utvrđenu posebnim zakonom;\n2) naučno ispitivanje i istraživanje je ispitivanje i istraživanje preduzeto u svrhu sticanja novih saznanja koja se mogu primijeniti za unaprjeđenje zdravlja i liječenje bolesnih lica;\n3) dijagnostički postupak podrazumijeva sve medicinske procedure koje se sprovode da bi se utvrdilo zdravstveno stanje pacijenta;\n4) dijagnoza je prepoznavanje pojedine bolesti, a koju postavlja doktor na osnovu anamneze, simptoma i znakova bolesti, kao i rezultata različitih morfoloških i funkcionalnih ispitivanja;\n5) terapijska procedura podrazumijeva sve postupke koji se sprovode u cilju poboljšanja zdravstvenog stanja i izliječenja pacijenta;\n6) medicinska intervencija predstavlja medicinsku proceduru koja se primjenjuje kod pacijenta u cilju prevencije, dijagnostike i terapije.\nPacijent ima pravo da izabere doktora medicine, odnosno doktora stomatologije, u zdravstvenoj ustanovi u mjestu prebivališta, u skladu sa zakonom.\nU zdravstvenoj ustanovi na sekundarnom i tercijarnom nivou zdravstvene zaštite u koju je pacijent upućen od strane izabranog doktora medicine, odnosno doktora stomatologije, pacijent ima pravo da izabere doktora specijalistu medicine, odnosno stomatologije, u skladu sa kadrovskim mogućnostima ustanove.\nZa maloljetnog pacijenta, odnosno pacijenta lišenog poslovne sposobnosti izbor doktora iz st. 1 i 2 ovog člana vrši zakonski zastupnik, odnosno staralac.\nPacijent ima pravo da tokom liječenja pisanim putem zatraži promjenu doktora medicine, odnosno doktora stomatologije.\nPacijent ima pravo na blagovremen pristup svim vrstama informacija o njegovom zdravstvenom stanju i bolesti, načinu pružanja zdravstvenih usluga i njihovog korišćenja, kao i na sve informacije koje su, na osnovu naučnih ispitivanja i istraživanja, poznate i dostupne.\nZdravstvena ustanova je dužna da pacijentu pruži informaciju o sadržini medicinske dokumentacije.\nPacijent ima pravo na informaciju o mreži zdravstvenih ustanova i vrstama zdravstvenih usluga koje se u njima ostvaruju.\nPacijent ima pravo da bude upoznat sa imenom i prezimenom zdravstvenog radnika koji mu pruža zdravstvenu uslugu i njegovim stručnim zvanjem.\nZdravstveni radnici su dužni da nose identifikacionu karticu u koju se unose podaci iz stava 1 ovog člana.\nIdentifikacione kartice se izdaju u skladu sa statutom zdravstvene ustanove.\nZdravstvena ustanova je dužna da utvrdi termine i učini ih dostupnim pacijentu i članovima njegove porodice za razgovor sa doktorom koji mu pruža zdravstvenu uslugu.\nPacijent ima pravo da od zdravstvenog radnika blagovremeno dobije obavještenje koje mu je potrebno kako bi donio odluku o prihvatanju ili odbijanju predložene medicinske intervencije.\nObavještenje iz stava 1 ovog člana obuhvata:\n1) dijagnozu i prognozu ishoda bolesti;\n2) kratak opis i svrhu predložene medicinske intervencije, vrijeme trajanja i moguće posljedice preduzimanja, odnosno nepreduzimanja predložene medicinske intervencije;\n3) vrstu i procjenu mogućih rizika, bola, trajnih ili drugih sporednih posljedica;\n4) alternativne metode liječenja;\n5) moguće promjene stanja pacijenta poslije preduzimanja predložene medicinske intervencije, kao i moguće promjene u načinu života pacijenta;\n6) dejstvo lijekova i moguće sporedne posljedice tog dejstva.\nObavještenje iz st. 1 i 2 ovog člana daje zdravstveni radnik visoke stručne spreme koji pacijentu pruža određenu vrstu zdravstvene usluge (u daljem tekstu: nadležni zdravstveni radnik) i ako to pacijent ne zahtijeva, usmeno na način koji je razumljiv pacijentu, vodeći računa o njegovoj starosti, obrazovanju i emocionalnom stanju.\nUkoliko pacijent ne poznaje službeni jezik ili je gluvonijem, zdravstvena ustanova je dužna da mu obezbijedi prevodioca, odnosno tumača.\nNadležni zdravstveni radnik u medicinsku dokumentaciju unosi podatak da je pacijentu, odnosno članu porodice dao obavještenje iz st. 1 i 2 ovog člana.\nPacijent se može odreći prava na obavještenje, osim ako je predložena medicinska intervencija neophodna, odnosno da je rizično njeno nepreduzimanje, kao i u slučajevima kada to direktno ugrožava život i zdravlje drugih lica.\nIzuzetno, nadležni zdravstveni radnik može prećutati dijagnozu, tok predložene medicinske intervencije i njene rizike ili obavještenje ograničiti, ako postoji ozbiljna opasnost da će se obavještenjem znatno naškoditi zdravlju pacijenta.\nU slučaju iz stava 2 ovog člana obavještenje se može dati članu porodice pacijenta.\nTokom pružanja zdravstvene zaštite, nakon svakog pregleda i medicinske intervencije, pacijent ima pravo da bude obaviješten o rezultatima pregleda ili medicinske intervencije, kao i o razlozima za eventualnu različitost tih rezultata od očekivanih.\nPacijent slobodno odlučuje između više mogućih oblika medicinskih intervencija koje ponudi doktor medicine, odnosno doktor stomatologije i može da odbije pregled i liječenje, hiruršku i drugu medicinsku intervenciju.\nPacijent ima pravo da odbije predloženu medicinsku intervenciju, ako je svjestan i orjentisan u vremenu i prostoru i ako je sposoban za rasuđivanje, čak i u slučaju kada se njome spašava ili održava njegov život.\nNadležni zdravstveni radnik dužan je da pacijentu ukaže na posljedice njegove odluke o odbijanju predložene medicinske intervencije i da o tome od pacijenta zatraži pisanu izjavu koja se čuva u medicinskoj dokumentaciji.\nUkoliko pacijent odbije davanje pisane izjave iz stava 2 ovog člana, nadležni zdravstveni radnik će o tome sačiniti službenu zabilješku.\nU hitnim slučajevima, ako je pacijent bez svijesti ili iz drugih razloga nije u stanju da saopšti svoj pristanak, medicinska intervencija se može preduzeti kada to zahtijeva takvo stanje i ako bi nepreduzimanjem intervencije za pacijenta nastupila opasnost po život.\nMedicinska intervencija nad maloljetnim pacijentom ili pacijentom lišenim poslovne sposobnosti može se preduzeti uz pristanak njegovog zakonskog zastupnika ili staraoca.\nPacijent iz stava 1 ovog člana može, u vezi medicinske intervencije, dati izjavu, koja se cijeni i uzima u obzir u skladu sa godinama starosti I stepenom razumijevanja zdravstvenog stanja, za pristanak na predloženu medicinsku intervenciju.\nNadležni zdravstveni radnik koji smatra da zakonski zastupnik ili staralac pacijenta ne postupa u najboljem interesu pacijenta iz stava 1 ovog člana dužan je da o tome odmah obavijesti nadležni organ starateljstva.\nPacijent daje pristanak na predloženu medicinsku intervenciju usmeno ili u pisanom obliku.\nPristanak na predloženu medicinsku intervenciju pacijent može opozvati sve do početka njenog izvođenja.\nPristanak iz stava 1 ovog člana nije obavezan u slučaju pružanja zdravstvene zaštite mentalno oboljelom pacijentu ili pacijentu oboljelom od zarazne bolesti.\nMedicinska intervencija protivno volji pacijenta, odnosno zastupnika maloljetnog pacijenta ili staraoca pacijenta lišenog poslovne sposobnosti može se preduzeti samo u izuzetnim slučajevima koji su utvrđeni zakonom i koji su u skladu sa medicinskim standardima i etikom.\nU medicinsku dokumentaciju nadležni zdravstveni radnik upisuje podatak o pristanku pacijenta, odnosno odbijanju predložene medicinske intervencije.\nZdravstvena ustanova je dužna da na zahtjev pacijenta omogući uvid i kopiranje njegove medicinske dokumentacije.\nU slučaju da je pacijent maloljetno lice ili lice lišeno poslovne sposobnosti, pravo iz stava 1 ovog člana, ima zakonski zastupnik, odnosno staralac.\nPravo na kopiranje medicinske dokumentacije lica iz st. 1 i 2 ovog člana ostvaruju na osnovu pisanog zahtjeva i o svom trošku.\nPravo uvida u medicinsku dokumentaciju ima član porodice, u skladu sa posebnim zakonom.\nNaučno ispitivanje i istraživanje može se preduzimati nad punoljetnim i poslovno sposobnim pacijentom, samo uz njegovu saglasnost, koju u svako vrijeme može opozvati.\nPacijent saglasnost daje u pisanom obliku, nakon što je dovoljno obaviješten o svrsi, cilju, toku postupka, očekivanim rezultatima, mogućim rizicima, kao i o eventualnim neželjenim efektima ispitivanja i istraživanja.\nIzuzetno, naučno ispitivanje i istraživanje može se preduzeti i nad maloljetnim pacijentom i pacijentom lišenim poslovne sposobnosti, samo radi njegove neposredne koristi i uz pisanu saglasnost zakonskog zastupnika, odnosno staraoca koji je prethodno obaviješten o svrsi, cilju, toku postupka, očekivanim rezultatima, mogućim rizicima, kao i o eventualnim neželjenim efektima ispitivanja i istraživanja.\nZdravstveni radnik koji vrši naučno ispitivanje i istraživanje dužan je da vodi računa o tome da zaštita života i zdravlja pacijenta uvijek ima prednost u odnosu na interes društva i nauke.\nZdravstvena ustanova je dužna da, prije početka naučnog ispitivanja i istraživanja, osigura pacijenta za slučaj nastanka štete po zdravlje, u skladu sa zakonom.\nPacijent ima pravo da učestvuje u kliničkom ispitivanju lijekova i medicinskih sredstava, u skladu sa zakonom kojim se uređuje oblast lijekova i medicinskih sredstava.\n6. Pravo na drugo stručno mišljenje\nPacijent ima pravo da traži drugo stručno mišljenje o svom zdravstvenom stanju.\nDrugo stručno mišljenje iz stava 1 ovoga člana pacijentu je, na usmeni ili pisani zahtjev, obavezan dati svaki zdravstveni radnik visoke stručne spreme i odgovarajuće specijalizacije koji nije učestvovao u direktnom pružanju određenog oblika zdravstvene usluge pacijentu.\nZdravstvena ustanova je dužna da na vidnom mjestu objavi i redovno ažurira spisak organizacionih jedinica i doktora koji pružaju odgovarajuće zdravstvene usluge.\n7. Pravo na privatnost i povjerljivost\nTokom posjete doktoru, sprovođenja dijagnostičkih ispitivanja i/ili terapijskih procedura pacijent ima pravo na zaštitu svoje privatnosti.\nLični podaci i informacije koje je pacijent saopštio nadležnom zdravstvenom radniku, uključujući i one koji se odnose na njegovo zdravstveno stanje i potencijalne dijagnostičke i terapijske procedure, kao i podaci iz medicinske dokumentacije, predstavljaju profesionalnu tajnu i čuvaju se u skladu sa posebnim zakonom.\nPregledu pacijenta, preduzimanju medicinskih intervencija nad njim i prilikom pružanja lične njege mogu prisustvovati samo zdravstveni radnici, odnosno zdravstveni saradnici, koji vrše određenu medicinsku intervenciju uz prethodno obezbijeđene uslove za privatnost.\nPacijent može dati saglasnost za prisustvo drugih lica prilikom pregleda i preduzimanja medicinskih intervencija nad njim u skladu sa medicinskim standardima i praksom.\nPacijent ima pravo da odredi lica kojima se može dati obavještenje, kao i lica koja su isključena ili koja mogu biti djelimično obaviještena o njegovoj bolesti i očekivanom ishodu.\nPacijent ima pravo da odredi lica koja mogu biti obaviještena o njegovom prijemu u zdravstvenu ustanovu i o zdravstvenom stanju, kao i lica kojima ova informacija ne može biti saopštena.\nTokom boravka u zdravstvenoj ustanovi pacijent ima pravo da prima posjete i komunicira sa drugim licima, u skladu sa zakonom i opštim aktima ustanove o uslovima boravka i ponašanja u toj ustanovi.\nZdravstvena ustanova je dužna da o prijemu pacijenta u zdravstvenu ustanovu obavijesti lica koja je pacijent odredio za prijem obavještenja, kao i da ih redovno obavještava o promjenama njegovog zdravstvenog stanja.\nPacijent ima pravo na blagovremenu zdravstvenu zaštitu.\nPravo iz stava 1 ovog člana obezbjeđuje se na svim nivoima zdravstvene zaštite.\nZdravstvene ustanove su dužne da utvrde vrijeme, odnosno rok u kojem se određene zdravstvene usluge moraju obezbijediti u zavisnosti od hitnosti slučaja i kriterijuma utvrđenih propisom organa državne uprave nadležnog za poslove zdravlja (u daljem tekstu: Ministarstvo).\nZdravstvena ustanova je dužna da pacijenta, na njegov zahtjev, obavijesti o redosljedu i eventualnim promjenama na listi čekanja za planiranu medicinsku intervenciju, kod medicinskih intervencija koje nijesu neodložne.\nPacijent kod koga nastupi pogoršanje zdravstvenog stanja zbog nestručnog i nasavjesnog postupanja zdravstvenog radnika ili zdravstvenog saradnika ima pravo na odgovarajuću naknadu štete, u skladu sa zakonom.\nPacijent koji zbog naučnog ispitivanja i istraživanja pretrpi štetu na svom tijelu ili zdravlju ima pravo na naknadu štete, bez obzira na krivicu, u skladu sa zakonom.\n11. Pravo na samovoljno napuštanje zdravstvene ustanove\nPacijent ima pravo da samovoljno napušti zdravstvenu ustanovu u kojoj se liječi, osim u slučajevima kada bi to štetilo zdravlju i sigurnosti drugih lica i sigurnosti pacijenta, u skladu sa zakonom.\nU slučaju samovoljnog napuštanja zdravstvene ustanove, pacijent, odnosno zakonski zastupnik za maloljetnog pacijenta ili staralac za pacijenta lišenog poslovne sposobnosti, dužan je da potpiše izjavu o napuštanju, koja se čuva u medicinskoj dokumentaciji.\nUkoliko pacijent, odnosno zakonski zastupnik za maloljetnog pacijenta ili staralac za pacijenta lišenog poslovne sposobnosti odbije da potpiše izjavu iz stava 2 ovog člana, nadležni zdravstveni radnik će o tome sačiniti službenu zabilješku koja se čuva u medicinskoj dokumentaciji.\nNadzor nad sprovođenjem ovog zakona i propisa donijetih na osnovu ovog zakona vrši Ministarstvo, preko zdravstvene inspekcije.\nNovčanom kaznom od 1.500 eura do 20.000 eura kazniće se za prekršaj pravno lice, ako:\n1) ne pruži pacijentu informaciju o sadržini medicinske dokumentacije (član 7 stav 2);\n2) zdravstveni radnici ne nose identifikacionu karticu sa imenom i prezimenom i stručnim zvanjem (član 9 stav 2);\n3) ne utvrdi vrijeme (termine) i ne učini ih dostupnim pacijentu i članovima njegove porodice za razgovor sa doktorom koji mu pruža zdravstvenu uslugu (član 10);\n4) obavještenje koje obuhvata elemente propisane članom 11 stav 2 ovog zakona, koje je pacijentu potrebno za donošenje odluke o prihvatanju ili odbijanju predložene medicinske intervencije, ne da zdravstveni radnik visoke stručne spreme koji pacijentu pruža određenu vrstu zdravstvene usluge i ako to pacijent ne zahtijeva (član 11 stav 3);\n5) pacijentu koji ne poznaje službeni jezik ili je gluvonijem ne obezbijedi prevodioca, odnosno tumača (član 11 stav 4);\n6) na zahtjev pacijenta ne omogući uvid i kopiranje njegove medicinske dokumentacije (član 21);\n7) prije početka naučnog ispitivanja i istraživanja ne osigura pacijenta za slučaj nastanka štete po njegovo zdravlje (član 24 stav 2);\n8) ne objavi i redovno ne ažurira na vidnom mjestu spisak organizacionih jedinica i doktora koji pružaju odgovarajuće zdravstvene usluge (član 26);\n9) lica koja je pacijent odredio za prijem obavještenja ne obavijesti o prijemu pacijenta u zdravstvenu ustanovu i redovno ih ne obavještava o promjenama njegovog zdravstvenog stanja (član 29 stav 3);\n10) ne utvrdi vrijeme, odnosno rok u kojem se određene zdravstvene usluge moraju obezbijediti (član 30 stav 3);\n11) ne obavijesti pacijenta, na njegov zahtjev, o redosljedu i eventualnim promjenama na listi čekanja za planiranu medicinsku intervenciju, kod medicinskih intervencija koje nijesu neodložne (član 30 stav 4);\n12) ne organizuje rad zaštitnika prava pacijenata (član 31 stav 3);\n13) ne vodi evidenciju o podnijetim prigovorima pacijenata (član 33 stav 1).\nNovčanom kaznom od 250 eura do 2.000 eura kazniće se za prekršaj zdravstveni radnik, odgovorno lice ili fizičko lice, ako:\n1) pacijentu pruži usmeno obavještenje koje obuhvata elemente propisane članom 11 stav 2 ovog zakona, koje mu je potrebno za donošenje odluke o prihvatanju ili odbijanju predložene medicinske intervencije, na način koji nije razumljiv, ne vodeći računa o njegovoj starosti, obrazovanju i emocionalnom stanju (član 11 stav 3);\n2) u medicinsku dokumentaciju ne unese podatak da je pacijentu, odnosno članu porodice dao obavještenje koje obuhvata elemente propisane članom 11 stav 2 ovog zakona, a koje mu je potrebno za donošenje odluke o prihvatanju ili odbijanju predložene medicinske intervencije (član 11 stav 5);\n3) saopšti dijagnozu, tok predložene medicinske intervencije i njene rizike ili ne ograniči obavještenje, ako postoji ozbiljna opasnost da će se obavještenjem znatno naškoditi zdravlju pacijenta (član 12 stav 2);\n4) ne ukaže pacijentu na posljedice njegove odluke o odbijanju predložene medicinske intervencije (član 15 stav 2);\n5) ne zatraži i ne čuva u medicinskoj dokumentaciji pisanu izjavu pacijenta koji odbije predloženu medicinsku intervenciju (član 15 stav 2);\n6) ne sačini službenu zabilješku, ukoliko pacijent odbije davanje pisane izjave o odbijanju predložene medicinske intervencije (član 15 stav 3);\n7) odmah ne obavijesti nadležni organ starateljstva, ukoliko smatra da zakonski zastupnik maloljetnog pacijenta ili staralac pacijenta lišenog poslovne sposobnosti ne postupa u njegovom najboljem interesu (član 17 stav 3);\n8) ne upiše podatak u medicinsku dokumentaciju o pristanku, odnosno odbijanju pacijenta na predloženu medicinsku intervenciju (član 20);\n9) ne vodi računa o tome da zaštita života i zdravlja pacijenta uvijek ima prednost u odnosu na interes društva i nauke kada se vrši naučno ispitivanje i istraživanje (član 24 stav 1);\n10) ne da drugo stručno mišljenje o zdravstvenom stanju pacijenta kada nije učestvovao u direktnom pružanju određenog oblika zdravstvene usluge, na njegov usmeni ili pisani zahtjev (član 25 stav 2);\n11) ne odredi zaštitnika prava pacijenata (član 31 stav 3);\n12) ne utvrdi sve okolnosti i bitne činjenice u vezi sa navodima iznijetim u prigovoru i o tome ne obavijesti podnosioca prigovora odmah, a najkasnije u roku od tri dana od dana podnošenja prigovora (član 32 stav 2);\n13) ne podnese Ministarstvu kvartalni ili godišnji izvještaj o podnijetim prigovorima pacijenata (član 33 stav 2);\n14) ne potpiše izjavu o odluci pacijenta za samovoljno napuštanje zdravstvene ustanove u kojoj se liječi (član 35 stav 2).\nPropis iz člana 30 ovog zakona donijeće se u roku od šest mjeseci od dana stupanja na snagu ovog zakona.


SK ASI-MUR / СК АСИ-МУР / CS IAS-AIT / UC ASI-IWA : Nacrt predloga o privatizaciji 'jata' početkom novembra\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Sub 16 of Jan, 2021 [17:52 UTC]\nNacrt predloga o privatizaciji 'jata' početkom novembra\nČetvrtak 25. October 2007. [09:26:00 UTC] (2587 čitanja)\nPrivatizacioni savetnik 'Jat ervejza' - konzorcijum okupljen oko američke investicione banke 'Rotšild' trebalo bi početkom novembra da završi prvi nacrt predloga o načinu privatizacije srpske aviokompanije, izjavio je generalni direktor 'Jat ervejza' Nebojša Starčević.\nOn je precizirao da će 'Rotšild' predložiti na koji način, u kom procentu i kojom tehnikom bi 'Jat' trebalo da bude privatizovan.\nStarčević je, na konferenciji za novinare, istakao da bi, ukoliko naplati pojedina sudska potraživanja, 'Jat' ovu godinu mogao da završi sa pozitivnim rezultatima, ističući da je prošle godine ta kompanija prvi put pozitivno poslovala.\nZa ovu godinu planirano je da 'Jat' preveze oko 1,3 miliona putnika, odnosno oko 23.000 putnika nedeljno, ukazao je on, izrazivši očekivanje da će taj broj biti i premašen.\nStarčević je kazao da je ostvarena bolja iskorišćenost aviona pa je popunjenost putničke kabine bila 63,2 odsto, dok je ranije iznosila oko 50 odsto.\nPrema njegovim rečima, avioni 'Jata' su 'ekstra bezbedni', što pokazuju i međunarodni sertifikati koje je kompanija dobila u toj oblasti. Međutim, kako je naveo, 'Jat' radi sa prilično starom flotom, čime se troškovi održavanja aviona povećavaju i konkurentnost kompanije opada.\nStarčević je naveo da je prosečna starost 'Jatove' flote 18 do 20 godina, što nije 'dramatična' starost za avione, ali je problem u troškovima održavanja, pa će novi vlasnik 'Jata' morati da uloži u nabavku novih aviona.\nOn je kazao i da su tokom jula i avgusta 'Jatovi' avioni leteli u proseku 11 sati dnevno, što je iznad svetskih standarda.\n[ Vreme izvršavanja: 0.22 sekundi ] [ Korišćena memorija: 3.85MB ] [ 144 upita baze podataka ] [ GZIP Disabled ] [ Opterećenje servera: 0.25 ]


RTS :: Stanovnici Fukea „siti cenzure“ žele da promene ime sela\nZanimljivosti Stanovnici Fukea „siti cenzure“ žele da promene ime sela\nnedelja, 16. jan 2022, 12:54 -> 14:42\nStanovnici Fukea „siti cenzure“ žele da promene ime sela\nStanovnici Fukea (engl. Fucke - je..nog) jednoglasno su odlučili da preimenuju svoje selo, ali će proces biti dug i ne postoji garancija da će im uspeti, naglašavaju švedske vlasti.\nStanovnici malog švedskog sela Fuke (Fucke) su zvanično podneli zahtev za promenu imena, a kao razlog svog nezadovoljstva imenom koje potiče iz 16. veka navode frustracije na društvenim mrežama i cenzuru.\nProces je pokrenut prošle godine, kada se vlasnik vikendice obratio Nacionalnom registru zemljišta Švedske da sazna da li se ime sela može promeniti. Telo je saopštilo da stanovnici mogu da podnesu zahtev, ali da će im biti potreban jak argument, jer je Fuke istorijsko ime koje datira iz 1547. godine.\nNeizvesnost nije obeshrabrila stanovnike sela sa 11 domaćinstava, koje se nalazi na obalama Fukehona (jezera Fuke) u opštini Kramfoš na severu Švedske. Podnesena je kolektivna peticija kojom se traži da se naziv promeni u manje kontroverzno Dalsro („tiha dolina“).\n„To je veoma lepo selo. Meštani su srećni, niko ne želi da se seli, ali svi žele da promene ime sela“, rekao je jedan od meštana za kanal SVT, prenosi Raša tudej.\nOn je rekao da sadašnje ime predstavlja izazov kada se objavljuju oglasi za letnje iznajmljivanje i onlajn prodaju, rekavši da „je jako teško“ postaviti objavu na Fejsbuku o selu, jer ova društvena mreža reč Fucke često blokira.\nPrilikom razmatranja istorijskih promena imena, Nacionalni registar zemljišta redovno konsultuje Švedski odbor za nacionalnu baštinu i Institut za jezik i folklor, koji moraju da sprovedu sopstvena istraživanja, donesu zaključak i zatim daju svoje preporuke.\n„Ako se kreiraju nova imena, mora se uzeti u obzir efekat na prethodno postojeća imena. Prema tome, ako neko mesto već ima utvrđeno ime, moraju postojati jaki razlozi za njegovu promenu“, objašnjeno je SVT-u iz Nacionalnog registra.\nTo znači da bi moglo proći nekoliko meseci pre nego što stanovnici Fukea saznaju ishod svog zahteva i nema garancija da će uspeti. Na primer, 2007. godine stanovnici sela Fjukbi (Fjuckby) nisu uspeli da se izbore da promene ime sela.\n(ponedeljak, 17. jan 2022, 17:06) - anonymous [neregistrovani]\n(nedelja, 16. jan 2022, 22:28) - Маторац [neregistrovani]\n(nedelja, 16. jan 2022, 16:41) - u prolazu [neregistrovani]\nPut do hlebnog zrna - „Triba se dobro najisti i kosu namistiti"\nPola liže, pola Leu daje – beogradski sladoledžija misli i na kuce


EU je budućnost Srbije i Madjarske : Nadlanu.com\nEU je budućnost Srbije i Madjarske\nObjavljeno 18. jun 2012. / 13:18:12\nBEOGRAD, 18. juna 2012. (Beta) - Uprkos krizi koja pogadja Evropu, evropske integracije i EU nude najbolju budućnost Srbiji i Madjarskoj, poručeno je u ponedeljak na okruglom stolu "Srpsko-madjarski odnosi - Put napred" koji se održava u Beogradu.\nPetar Balaš iz madjarskog Centra za studije proširenja EU istakao je da je približavanje Evropi bilo glavna tema izbora u Srbiji i izrazio očekivanje da će Srbija uskoro dobiti novu vladu.\n"Sa velikim zadovoljstvom posmatramo brz razvoj odnosa Srbije i EU. Na predsedničkim izborima glavna tema bilo je približavanje Evropi. Očekujemo formiranje koalicione vlade da vidimo strategiju", kazao je Balaš na skupu u Aero klubu u Beogradu.\nBalaš je istakao značaj podrške suseda na putu evropskih integracija, ali i veliki uticaj Rusije na zemlje Zapadnog Balkana.\nSrbija i Madjarska treba da saradjuju na pitanju manjina, a Beograd treba da promoviše "sopstvenu stvar" u EU, ali i da ne zaboravi svoju regionalnu dimenziju i saradnju, posebno u oblasti saobraćaja i telekomunikacija, dodao je.\nAleksandra Joksimović iz Centra za spoljnu politiku kazala je da su evropske integracije jedina budućnost Srbije, uprkos krizi u EU i padu podrške EU na nivou stanovništva.\nOna je podsetila da je EU za Srbiju do sada izdvojila 2,2 milijarde evra. "Postoje strahovanja od zamora evropskim integracijama, ali brojke same govore", kazala je.


Šabić ponovo pozvao BIA i DRI da provere optužbe Martinovića\nPoverenik za informacije od javnog značaja Rodoljub Šabić pozvao je danas budžetsku inspekciju, Državnu revizorsku instituciju (DRI), tužilaštvo i Bezbednosno-informativnu agenciju (BIA) da provere optužbe poslanika vladajuće koalicije Aleksandra Martinovića i Marijana Rističevića da su on i bivši zaštitnik građana Saša Janković "dobili 80.000 funti" i da je Šabić na službena putovanja potrošio 1,35 miliona dinara. Inače, ovo je samo nastavak napada na poverenika koji traju mesecima.\nBeta / InsajderOktobar 10, 2018\nPoslanik SNS-a Aleksandar Martinović je na sednici Skupštine upitao kada će Šabić prestati da “otvoreno radi protiv svoje države, protiv njenih interesa”, protiv interesa srpskih obaveštajnih službi, jer kako je naveo, Šabić ne prima platu od tih stranih službi, nego iz budžeta Srbije. On je dodao da ga je Šabić optužio da su on i njegovi poslanici “potrošili 150 miliona dinara i da su oni iz Srpske napredne stranke botovi”.\nŠabić je, u formi odgovora na poslaničko pitanje, naveo da su Martinovićevi navodi “niz proizvoljnih, ničim argumentovanih konstatacija” i da su namerno iznete neistine.\nInače, ovo nije prvi put da poslanik SNS-a iznosi teške optužbe na račun poverenika, a prethodne je nakon sprovedene kontrole demantovala DRI. Martinović je u julu optužio Šabića da je potrošio 1,35 miliona dinara na službena putovanja. Poverenik je tada rekao da su Martinovićevi navodi laž, da pomenuti iznos obuhvata i troškove putovanja saradnika i da za tri godine iznosi 507.000 dinara.\nŠabić je potom zahtevao od Državne revizorske institucije da obavi vanrednu kontrolu, koja je pokazala da nije bilo nepravilnosti u trošenju novca.\nUprkos nalazu DRI, Martinović je, tvrdi Šabić, tokom postavljanja pitanja na sednici 2. oktobra ponovo uputio pitanje Državnoj revizorskoj instituciji o službenim putovanjima poverenika, te da je Martinović “stvarni iznos od 507.000 dinara naduvao na čak 1,35 miliona dinara”.\nŠabić je naveo i da su neistinite Martinovićeve optužbe da je on optužio “bilo koje” poslanike da su potrošili 150 miliona dinara. Prema Šabićevim rečima, u odgovoru na Martinovićeve optužbe o navodnim troškovima njegovih službenih putovanja, naveo je “tačan iznos sredstava koji je namenjen za službena putovanja poslanika u toku godine.”\nKako je potvrdio, poslanika Marijana Rističevića jeste nazvao “lažljivim lupežom”, ali zbog toga što je, kako navodi, više puta zloupotrebio govornicu Skupštine i insuinuirao da je Šabić zajedno sa bivšim zaštitnikom građana Sašom Jankovićem “prisvojio, to jest podelio nekakav novac”.\nOn je dodao da je izveštaj o utrošenim finansijskim sredstvima na tom projektu dostupan na veb sajtu poverenika, te da je javno pozvao budžetsku inspekciju, DRI ili bilo kog novinara ili građanina da zatraži bilo koju informaciju u vezi sa istim.\n“Poziv se posebno odnosio, to sam naglasio, na Rističevića i otvoren je i danas”, rekao je Šabić.\nOsim poslanika vladajuće koalicije, poverenika su napadale i opstruirale drugi državne institucije. Podsetimo, nedavno je BIA iz još neobjašnjenih razloga odbijala da Povereniku izda bezbednosni sertifikat za pristup i korišćenje tajnih podataka najvišeg stepena, a samo nekoliko meseci nakon toga, ministarstva odbrane i zdravlja su poverenika u zvaničnim saopštenjima proglasila pristrasnim, optužile da se bavi politikanstvom, pa i da traži dlake u jajetu.


Rad u Lučanima pobegao iz zone ispadanja - Sportske.net\nRad u Lučanima pobegao iz zone ispadanja\nFudbaleri Rada zabeležili su važnu pobedu u nastavku borbe za opstanak.\nKreće plej-of, "derbi" u žižiKreće plej-of, "derbi" u žižiSledi ogromna borba za opstanak, svi na pet bodova!Sledi ogromna borba za opstanak, svi na pet bodova!Derbi definitivno na "Marakani", poznati i svi učesnici plej-ofa!\n''Građevinari'' su u gostima savladali ekipu Mladosti iz Lučana rezultatom 3:1, golovima Lutovca u 36. i 93. minutu i Kaluđerovića u 79, dok je jedini pogodak za domaće postigao Jovanović u 50. iz penala.\nRad je ovom pobedom pobegao sa dna tabele i predao fenjer Jagodini koja ima samo 13 bodova, dva manje od OFK Beograda koji je takođe u zoni ispadanja.\nDo kraja prvenstva vodiće se velika borba za opstanak, pošto razlika između svih osam ekipa u plej autu svega šest bodova. Prvo plasirani Metalac i Novi Pazar imaju po 19 bodova, a Jagodina 13.


„Sloboda–2019“ ⋆ P-portal\nMilan Urošević / P-portal.net\nU Beogradu je nizom manifestacija obeležena 75. godišnjica oslobođenja u Drugom svetskom ratu.\nPored brojnih drugih, održana je i manifestacija „Sloboda–2019“ kojoj je prisustvovao najviši državni i vojni vrh Srbije kao i visoka ruska delegacija na čelu sa premijerom Rusije Dmitrijem Medvedevim. Manifestacija je održana u subotu, 19. oktobra, na vojnom aerodromu u Batajnici koji od skoro nosi ime „Pukovnik-pilot Milenko Pavlović“, učestvovalo je više od 2.400 pripadnika Vojske Srbije, 100 borbenih i neborbenih vozila i sistema i oko 25 vazduhoplova.\nPredstavljene su sposobnosti dela jedinica Ratnog vazduhoplovstva i protivvazduhoplovne odbrane, specijalnih i jedinica Kopnene vojske naoružanih i opremljenih najsavremenijim naoružanjem i opremom po konceptu “1500+” i doniranim sredstvima iz Ruske Federacije. Nakon toga izveden je defile pešadijskog, motorizovanog i vazduhoplovnog ešelona.\nPrevPrethodniZagrebačka premijera filma „Enkel“ Aleksandra Reljića\nIdućiRada Borić: Treba nam više solidarnostiNext


Ugrožen Park prirode Beljanska Bara? (VIDEO)\nObjavljeno utorak, 20 januar 2015 22:43\nDr Ilija Gazepov, predsednik Saveta za Park prirode „Beljanska bara“, obratio se javnosti povodom radova koje je nedavno izvršio "NIS Gasprom Njefta" na naftnom polju "Turija - sever". Dr Gazepov izrazio je zabrinutost zbog činjenice da su radovi vršeni na parceli u vlasništvu opštine Srbobran, bez saglasnosti lokalne samouprave, na kojoj se planira izgradnja etno sela.\nKao mogući problem dr Gazepov je naveo i opasnosti koje eksploatacija može doneti Parku prirode "Beljanska bara".\n"Poznato je da u Srbiji postoji zagađenje od velikih industrijskih kompleksa i to je jasno i laicima. Ona su tačno locirana: proizvodnja nafte u Novom Sadu, Pančevu, Beogradu; metalurški kompleksi kao što su Bor, Majdanpek, Trepča... U stvari, svi veći gradovi koji imaju razvijenu industriju, imaju šanse da budu pod većim ili manjim industrijskim zagađenjem nekih velikih fabrika. Malo se zna i govori o zagađenju koje prouzrokuju aktivnosti koje se ne odvivaju unutar fabrika: istraživanja i eksploatacije mineralnog bogatstva – nafte. Na teritoriji opštine Srbobran nalazi se naftno polje „Turija sever“. „NIS Gasprom Njeft“ vrši eksploataciju na osnovu dozvola i projekata izdatih od strane nadležnog pokrajinskog sekretarijata, a na osnovu zakona kojima je regulisana materija eksploatacije mineralnih sirovina (početak eksploatacije nafte je 1991. godine, a od tada su se menjali propisi koji regulišu ovu oblast; ali ne i uslovi pod kojima „NIS Gasprom Njeft“ vrši eksploataciju). Pitanje je kakva im je tehnologija, kakve su mere zaštite predviđene za sprečavanje emisije u vazduh, vodu i zemljište, a one mogu da emituju različite štetne materije. To je nešto na šta posebno treba obratiti pažnju. Na žalost, u ovom momentu mi nemamo pred sobom jasnu sliku šta se dešava na tom polju. Ovih dana, „NIS Gasprom Njeft“ izveo je radove na iskopavanju rova i postavljanje cevovoda na parceli koja je vlasništvo opštine Srbobran. Na ovoj istoj parceli je planiran prostor za razvoj turizma – izgradnja Etno sela; prikaza tradiocionalnih kulturnih i istorijskih vrednosti naše lokalne sredine.\nPored toga, prvi radovi, započeti bez saglasnosti opštine Srbobran, izvode se u neposrednoj blizini lokalnog Parka prirode i time ugrožavaju njegovo postojanje. Park prirode „Beljanska bara“ biće ugrožen ukoliko se ovakve aktivnosti nastave, jer bi čak i minimalno proširenje radova prešlo na njegove granice i time direktno kršilo jednu od osnovnih zabrana: promena izgleda terena. Osim ove, ključne stvari, zbog koje je Beljanska bara i dobila status zaštićenog prostora, nastavak aktivnosti i eksploatacija mineralnih sirovina takođe su zabranjeni na čitavoj teritoriji zaštićenog područja. Uprkos tome što se trenutno radovi ne odvijaju unutar samog Parka, ničim nije garantovano da, ukoliko se sada dopusti, „NIS Gasprom Njeft“ neće polako proširivati područje, dok neminovno ne pređe na teritoriju Parka prirode i time kompletno uništi ono po čemu je ovaj prostor karakterističan. Beljanska bara, kao dragoceno stanište živog sveta, jedan je od retkih hidrografskih objekata, koji je u izvesnoj meri sačuvao nekadašnji izgled vodenog toka tipičnog za ovaj deo Vojvodine, odnosno Bačke. Ovim putem izražavamo osudu aktivnosti čoveka, nemarnost prema prirodnom okruženju i nehat u opthoćenju prema onome što nam je dato na čuvanje. U ime Saveta za Park prirode „Beljanska bara“ izražavam najveće nezadovoljstvo zbog ovakvih aktivnosti i pozivam javnost da nam se pridruži – osuđujući ovakav pristup i ovakav način rada, kako bismo zajedno očuvali sredinu u kojoj živimo", ističe se u saopštenju koje je potpisao dr Ilija Gazepov, predsednik Saveta za Park prirode „Beljanska bara“.


Do kraja nedelje sastanak lidera DS, SPS-PUPS-JS, URS i LDP « Radio Televizija BN Radio Televizija BN\nHome / Do kraja nedelje sastanak lidera DS, SPS-PUPS-JS, URS i LDP\tDo kraja nedelje sastanak lidera DS, SPS-PUPS-JS, URS i LDP\nZamenik predsednika Demokratske stranke (DS) i gradonačelnik Beograda Dragan Djilas najavio je da će do kraja nedelje biti održan sastanak lidera stranaka koei treba da udju u novu vladu Srbije – DS, SPS-PUPS-JS, URS i LDP. Djilas je rekao da vlada još nije formirana jer “mora da se formira samo pod uslovom da će funkionisati kao jedan tim sa jasnim pravilima i jasnim preuzmanjem odgovornosti”, zbog loše ekonomske situacije iz koje treba izaći.\n“Na kraju ćemo doći do vlade okupljene oko DS ili vlade oko SNS o kojoj se navodno ne pregovara, a o kojoj bruji ceo grad. Svako će snositi konkretne posledice za ono što je govorio i radio”, naveo je Djilas.\nOn je dodao i da su ekonomski programi DS-a i lidera URS-a Mladjana Dinkića “ista stvar, sa odredjenim finesama”.\n“Moramo da nadjemo način kako da smanjimo opterećenja privredi i nadoknadimo nedostajuće sredstva”, rekao je Djilas.\nOn je kazao da je zajednički stav da treba razgovarati sa MMF i videti kako doći do sporazuma koji je potreban našim finansijama.\nKoalicija DS i SNS sada nije realna, ali male stranke neće zauvek odlučivati ko će ući u vlast, smatra Djilas.\n“Sada nije realna koalicija DS i SNS, ali ne mislim da će zauvek ostati mogućnost da neko ko je osvojio četiri puta manje glasova odlučuje da li će najveće partije biti u vlasti ili ne. U jednom trenutku velike stranke će reagovati u skladu sa svojom političkom snagom i onda ćemo da vidimo šta će da bude”, rekao je Djilas u intervjuu za “Blic”.\nOn je naglasio da se “svim srcem bori za široku koaliciju DS, SPS-PUPS-JS, URS i LDP”, zbog rezultata koje je u protekle četiri godine postigla u Beogradu, a koje su, prema njegovim rečima, gradjani dobro ocenili.\n“Gradjani žele vladu koja će biti stabilna, a ja verujem da tu stabilnost može najlakše da obezbedi koalicija koja je sada na vlasti uz LDP. Medjutim, protivnik sam principa: ‘Ja mogu i sa ovima i sa onima, i sad vi od mene zavisite'”, kazao je Djilas.\nOn je dodao i da u takvom slučaju, formiranje vlade postaje trgovina, što “u politici ne donosi ništa dobro”.\nNa pitanje može li Boris Tadić da okupi parlamentarnu većinu i koji je realan rok za to, Djilas je odgovorio da ukoliko su sve stranke iz široke koalicije za koju se zalaže – tri stranke u vladi i LDP – iskreni i “ne koriste ovo vreme kao pokrivalicu za za druge pregovore, vlada može biti sastavljena već sutra.\nGovoreći o lideru socijalista Ivici Dačiću, Djilas je rekao da je “to čovek koji je dugo u politici, ima puno iskustva i svoj pregovarački potencijal pojačava izjavama kroz medije”.\n`”Dačić jako dobro zna da proevropska Srbija, iako nije glasala na ovim izborima, niti je mala, niti je nezainteresovana, niti želi vladu u kojoj bi sedeli Vulin, Karić, Velja Ilić. I ma kako u nekom trenutku izgledalo da se politika može voditi protiv većine, istorija nas uči da je to nemoguće”, naveo je Djilas.\n5 komentara | 22. maj, 3:49


Organizovana završna konferencija GIZ DKTI projekta “Razvoj održivog tržišta bioenergije u Srbiji“\nZavršna konferencija GIZ DKTI projekta “Razvoj održivog tržišta bioenergije u Srbiji“ održana je 17. decembra u Hotelu Moskva u Beogradu.\nOrganizovana trodnevna studijska poseta Zrenjaninu članova radne grupe za biomasu i energetsku efikasnost Nišavskog regiona u okviru projekta ’’Razvoj održivog tržišta bioenergije u Republici Srbiji’’\nStudijska poseta Zrenjaninu članova radne grupe za biomasu i energetsku efikasnost Nišavskog regiona je održana 3. 4. i 5. novembra 2021. godine u hotelu Vojvodina, u organizaciji GIZ DKTI projekta i Regionalnog centra za društveno-ekonomski razvoj “Banat“ (RCR Banat).\nOrganizovano trodnevno studijsko putovanje u Zlatiborski region\nStudijsko putovanje u Zlatiborski region održano je 27. 28. i 29. oktobra 2021. godine na Zlatiboru, s posetom Prijepolju i Priboju, u organizaciji GIZ DKTI projekta u saradnji sa RRA Bačka i RRA Zlatibor. Cilj studijskog putovanja bio je upoznavanje sa primerima dobre prakse u Priboju, pre svega prisustvo otvaranju nove toplane na drvnu sečku ali i proizvodnjom peleta u Prijepolju.\nOdržana treća po redu međunarodna investiciona konferencija "SEE ENERGY - Connect & Supply III"\nTreća po redu međunarodna investiciona konferencija "SEE ENERGY - Connect & Supply III" je održana 6. i 7. oktobra 2021. godine u hotelu "Šeraton" u Novom Sadu, u organizaciji Nacionalne Asocijacije za biomasu - "SERBIO" u partnerstvu sa GIZ DKTI projektom.\nObeležen Dan energetske efikasnosti u Kragujevcu\nDan energetske efikasnosti obeležen je 05.03.2021.godine u gradu Kragujevcu u saradnji uprave grada i GIZ DKTI projekta.\nOn-line predstavljanje inovativnih modela za održivi razvoj biogas tržišta\nOn-line predstavljanje inovativnih modela za održivi razvoj biogas tržišta, održano je 26.11.2020, u saradnji Zadružnog Saveza Vojvodine, Udruženja Biogas Srbija i GIZ DKTI pograma.\nPrevedene FNR brošure\nPrevod na srpski jezik sledećih brošura “Mala biogas postrojenja na tečni stajnjak” i “Grejanje na drvnu sečku – O čemu treba voditi računa” je dostupan u eletronskoj formi.\nHorizon 2020 KeepWarm projekat objavio je novi priručnik pod nazivom “Kako obezbediti da u našim gradovima bude toplo na održivi način”.\nKeepWarm Inspire događaj\nKeepWarm virtuelni Inspire Event je održan 7.oktobra, u trajanju od 10h do 14:45. Organizator skupa bio je Institut Vinča. Konferencija, koja je okupila preko 20 učesnika, zamenila je sesije licem u lice prethodno planirane da se održe na Sajmu Energetike u istom terminu.\nNajava: KeepWarm Inspire događaj\nU sredu, 7. oktobra održaće se virtuelni Ispire događaj u okviru Horizon 2020, KeepWarm projekta "Unapređenje sistema daljinskog grejanja u Centralnoj i Istočnoj Evropi".


Slađan Ilić i Igor Stojanović podnijeli inicijativu za pomoć Vlade FBiH u obnovi tuzlanskog Mejdana - GO SDP BiH Tuzla\nSlađan Ilić i Igor Stojanović, delegati SDP BiH u Domu naroda Parlamenta Federacije BiH, uputili su danas inicijativu prema Vladi Federacije BiH za donošenje hitne odluke o izdvajanju novčanih sredstava za sanaciju štete nastale uslijed poplave Sportskog kulturnog i privrednog centra Mejdan u Tuzli.\nKako se navodi u obrazloženju ove inicijative, nakon nedavnih katastrofalnih vremenskih neprilika koje su pogodile područje grada Tuzle, kad je u veoma kratkom periodu na Tuzlu palo kiše blizu prosjeka padavina za jedan mjesec, a što je dovelo do velike štete na putevima, vodotocima, stambenim i privrednim objektima u Tuzli. Najveće štete je pretrpio objekat SKPC Mejdan, u koji su prodrle ogromne količine vode. Poplavljene su velika sportska dvorana, svlačionice, kuglana, poslovni prostori i drugi sportski i ekonomski prostori. Preliminarna (ne i konačna) procjena štete na ovom objektu je oko milion KM.\nPretpostavlja se da je šteta puno veća od preliminarne procjene. SKPC Mejdan je jedan od simbola Tuzle i Bosne i Hercegovine. U ovom objektu svakodnevno boravi 400 do 500 korisnika, što je godišnje više od 200.000 djelatnika iz sporta, kulture i nosilaca privrednih aktivnosti. Trideset i dvije sportske selekcije svih uzrasta svakodnevno koriste prostor Mejdana. Svima njima Mejdan predstavlja drugi dom, kao što je nekada bio dom Mirzi Delibašiću, Raziji Mujanović i cijeloj generaciji košarkašica Jedinstva Aide, prvakinja Evrope 1989. godine, zatim košarkaša i rukometaša Slobode, te rukometašica Jedinstva. Dom je to svim odbojkašicama i odbojkašima, gimnastičarkama, borilačkim sportovima, muzičarima i privrednicima. Tokom svog postojanja od 1984. godine, Mejdan je mnogima pomogao u odrastanju, razvoju, postizanju ciljeva. Pomogao je i državi Bosni i Hercegovini jer je bio najbolji mogući domaćin reprezentacijama Bosne i Hercegovine. „Sada je pomoć potrebna Mejdanu. Ogroman je značaj ove dvorane za sve sportiste Tuzle i Tuzlanskog kantona. Smatramo da je neophodno hitno obezbijediti potrebna sredstva kako bi Mejdan što prije bio u funkciji i primio sve generacije sportista, od najmlađih do naših reprezentativaca“, navodi se u inicijativi.


15.05.2019 u 09:36\nVAŠINGTON - Očekuje se da predsednik SAD-a Donald Tramp ove sedmice potpiše izvršnu naredbu kojom se američkim firmama zabranjuje da koriste telekomunikacionu opremu od kompanija koje predstavljaju rizik po nacionalnu sigurnost, čime se otvara put zabrani poslovanja s kineskim „Huavejom”, javlja Rojters. Naredba, u kojoj će biti navedene konkretne zemlje ili kompanije, razmatra se više od godinu dana, ali je u više navrata odlagana, rekla su britanskoj agenciji tri američka zvaničnika upoznata s tim planom, uz molbu da ne budu imenovana. Dodali su da bi potpisivanje moglo ponovo da bude odloženo. Izvršna naredba bi se pozvala na Međunarodni zakon o vanrednim ekonomskim ovlašćenjima (IEEPA), koji predsedniku daje punomoć da donosi regulativu u sferi privrede u slučaju pretnje po\n26.04.2019 u 23:41\nItalija neće ometati Huavej kod uvođenja 5G mreže\nPEKING - Italijanski premijer Đuezpe Konte izjavio je danas da je pružio uveravanja kineskoj kompaniji Huavej Tehnolodžiz da se neće suočiti sa diskriminacijom u postupku uvođenja 5G telekomunikacione mreže u Italiji. Televizija „Skaj Italija” prenela je ovu izjavu Kontea, koji se nalazi u Kini, gde se, kako je rekao, sastao sa glavnim izvršnim direktorom Huaveja, Renom Džengfejom, navodi agencija Rojters, prenosi Tanjug. „Rekao sam mu (Džengfeju) da smo usvojili izvesne mere predostrožnosti, neke mere za zaštitu naših interesa koje traže vrlo visok nivo sigurnosti... ne samo od Huaveja, već od bilo koje kompanije koja će ući u 5G arenu”, naveo je on. Huavej, najveći svetski proizvođač telekomunikacione opreme, nalazi se pod intenzivnim nadzorom nakon što su Sjedinjene Države\n12.04.2019 u 19:21\nPremijerka sa predstavnicima Huaveja i drugih kineskih firmi\nPredsednica Vlade Srbije Ana Brnabić imala je danas u Dubrovniku, na marginama samita premijera Kine i država Centralne i Istočne Evrope, sastanke sa predstavnicima nekoliko kineskih kompanija, od kojih neke već posluju u Srbiji. Brnabić se sastala sa delegacijama kompanija „Huaveja”, „Power China”, „CRBC” i „CCCC”. Premijerka je razgovarala i sa Martinom Larkin, šeficom za Evropu i Evroaziju i članicom Izvršnog komiteta Svetskog ekonomskog foruma . Brnabić je potom prisustvovala potpisivanju Memoranduma o razumevanju na projektu izgradnje auto-puta E-763 na deonici Novi Beograd - Surčin i Memoranduma o razumevanju na projektu izgradnje auto-puta na deonici Požega-Boljare. Memorandume je sa predstavnicima kompanija „China Communications Construction Company” (CCCC) i „ China Road


Naslov: Posle ovoga sigurno više nećete ujutro pospremati krevet! Sub 2 Maj - 20:02\nAko pospremite krevet, svako jutro pre nego odete na posao - grešite. Kada još prekrijete topao krevet, grinjama ste omogućili nezaboravnu zabavu\n"Ljudi u proseku izgube oko 45 grama kože, a većina toga završi upravo na krevetu koji je idealno mesto za grinje. Upravo im toplina kreveta u dodiru s našim telom omogućuje lagodan život. Istraživanja su pokazala da ih ima više od 10 miliona po krevetu", objašnjava doktor Lisa Ekerli, stručnjak za kućnu higijenu.\n"Ako pospremite krevet, svako jutro pre nego odete na posao - grešite. Kada još prekrijete topao krevet, grinjama ste omogućili nezaboravnu zabavu", rekla je dr Lisa.\n"One mogu da izazvu alergijski rinitis, kašljanje, uzazivaju suvoću tela ali i očiju. One su jedan od glavnih uzročnika lošeg spavanja", rekla je Lisa.\n"Bilo bi dobro da ispod kreveta nemate tepih, jer njime samo pogoršavate situaciju. Redovno prozračavanje prostorija takođe će pomoći, tako će ući svež vazduh, a grinje i ostale štetne nametnike povući će i odleteti vani”, rekla je.\n"Posteljinu je potrebno prati na najmanje 60 stepeni, neki deterdženti sadrže stredstva za dezinfekciju, stoga bi bi trebalo ponekad i njime oprati našu posteljinu”, zaključila je doktorka Lisa Ekerli.


Završeno uručivanje tableta u školama na Savskom vencu\nTanjug 7. septembra 2021. 15:28\nBEOGRAD – U osnovnim školama na opštini Savski venac danas je završena podela besplatnih tableta svim učenicima trećeg, četvrtog, petog i šestog razreda.\nKako se navodi u saopštenju Gradske uprave, tokom te akcije na teritoriji Savskog venca je u devet osnovnih škola podeljeno 1.367 tableta učenicima i 242 laptop računara učiteljima i nastavnicima.\nPredsednik opštine Savski venac Miloš Vidović zahvalio je Gradu Beogradu što su, kako je rekao, odgovornim i profesionalnim poslovanjem obezbedili tablete i laptop računare koji će omogućiti lakše učenje najmlađim sugrađanima.\nTo je izuzetno važno za sistem obrazovanja celog društva, istakao je Vidović i naglasio da je Savski venac među prvima započeo uručivanje tableta, te da je dodela protekla u skladu sa planiranom dinamikom.\nZahvalio je svim roditeljima i učenicima što su preuzeli svoje tablete i rekao da se svi zajedno moramo boriti i brinuti o njihovom obrazovanju.\n„Svaki trenutak radosti, sreće i zadovoljstva koje im priuštimo, predstavlja uspeh i pobedu ne samo Savskog venca, već i čitavog društva. Nastavićemo u tom pravcu i biti prisutni kada su ovakve inicijative u pitanju, jer deci je najvažnije pokazati pažnju i podršku i dodatno im olakšati školske dane“, rekao je Vidović.\nTime pokazujemo da sve što radimo, činimo baš zbog naše dece, a ona nam zato uzvraćaju rezultatima koje ostvaruju, naveo je Vidović i svim školarcima poželeo puno uspeha u učenju, da budu odlični đaci i izrazio nadu da će pokloni koje su dobili biti odličan povod za njihov dalji uspešan razvoj.\nU saopštenju se ističe da je u tekućoj godini opština Savski venac sprovela veliki broj aktivnosti i navodi da su u podeljene besplatne đačke torbe i školski pribor prvacima, završena obnova osnovnih škola, rekonstrukcija postojećih i otvaranje novih dečjih igrališta, uređeni parkovi, tereni za sport i rekreaciju.\nOsim toga, dodaje se da su organizovane besplatne sportske aktivnosti, takmičenja i radionice, letnji sportski kamp, dečije letnje igre, predstave i uručene diplome „Bezbedan školarac“, te da je od jeseni u planu i održavanje besplatnih časova stranih jezika.\nTakođe, dodaje se da je za najmlađe sugrađane Grad Beograd obezbedio i besplatne udžbenike za decu prvog i drugog razreda osnovne škole, kao i besplatnu školu sporta kako bi tokom školske godine ostvarivali što bolje uspehe.\nU saopštenju se navodi da će podela tableta za đake svih beogradskih osnovnih škola biti završena 16. septembra, kada će ih dobiti osnovci na opštini Palilula.\nU sudaru na Smederevskom putu ima teško povređenih


NALED: Prioritet borba protiv sive ekonomije - Bizlife.rs\nNALED: Prioritet borba protiv sive ekonomije\n19:32 Beograd, 26/04/2017\nPredsednik Upravnog odbora Nacionalne alijanse za lokalni ekonomski razvoj (NALED) Goran Kovačević kaže da je prioritetni zadatak za tu organizaciju strukturna borba protiv sive ekonomije.\nSrbija mora biti dobro organizovana država ako želi u Evropu. Predstoji nam da usaglasimo pravni sistem sa evropskim, ali to neće biti dovoljno ako ga ne budemo primenili u praksi, rekao je Kovačević posle Izborne skupštine NALED na kojoj su izabrani novi članovi Upravnog i Nadzornog odbora.\nPotpredsednica Upravnog odbora NALED Stanka Pejanović istakla je da je ta organizacija najaktivniji partner Vladi Srbije u reformama. “Na nama je da nađemo najbolja rešenja za otvorena pitanja kao što su siva ekonomija, nedovoljna konkurentnost i nedostatak e-uprave”, rekla je ona.\nZakon o inspekcijskom nadzoru je doprineo da se za 15 odsto poveća broj novoregistrovanih firmi i za devet odsto smanji broj odjavljenih. “Otklonjena je velika nelogičnost da inspektor ne sme da uđe u radnju koja nelegalno radi”, rekla je Brnabić.\nIstakla je da je plan da se u potpunosti uvede e-uprava i završi prenos matičnih knjiga u elektronski oblik do juna ove godine. Ministar poljoprivrede Branislav Nedimović rekao je da je cilj da se e-uprava uvede i u sektor poljoprivrede.\nŠef kancelarije Svetske banke u Beogradu Toni Verheijen upozorio je da Srbija mora da ispuni obećanja i da reši pitanje preostalih državnih preduzeća i petrohemijskog kompleksa, jer su ona izvor fiskalnog rizika za zemlju.\n“Bez rešavanja pitanja tih preduzeća ništa ne može da se postigne. Ako mala i srednja preduzeća ne počnu da rastu, vi ne možete da se razvijate dalje. Morate motivisati građane da budu privatnici, da ne čekaju posao u javnom sektoru”, rekao je Verhiejen.\nŠef kancelarije Međunarodnog monetarnog fonda u Beogradu Sebastijan Sosa ocenio je da privredni rast, koji se sada polako uvećava, nije dovoljan i trebalo bi da bude više od pet odsto, a da bi se to postiglo potrebno je do kraja sprovesti predviđene reforme.\nsiva ekonomija naled


Rusija će kažnjavati za nepriznavanja genocida nad Jermenima - Sputnjik Srbija\n11:56 04 April 2020\n19:30 25.11.2015 (osveženo 13:49 08.01.2018) Preuzmite kraći link\nRuska duma razmatra uvođenje zakona koji poziva na odgovornost zbog nepriznavanja genocida koji je Turska počinila 1915. godine nad Jermenima, saopštio je lider partije „Pravedna Rusija“ Sergej Mironov.\n„Upravo smo predložili zakon koji će pozivati na odgovornost zbog nepriznavanja činjenice da je Turska načinila genocid nad Jermenima 1915. godine“, rekao je on.\nKazna za javno negiranje genocida, shodno zakonu, mogla bi da iznosi do 4.000 evra, a predviđen je i prinudni rad ili zatvorska kazna u trajanju do tri godine.\nZvanični Jerevan navodi da je milion i po Jermena ubijeno između 1915. i 1917. godine, dok se raspadalo Osmanlijsko carstvo, i već dugo traže da međunarodna zajednica prizna da se radi o genocidu.\nModerna Turska, zemlja naslednica Osmanlijskog carstva, odbacuje te navode i tvrdi da je između 300.000 i 500.000 Jermena i isto toliko Turaka poginulo u nemirima, kad su se Jermeni digli protiv osmanlijskih vladara i stali na stranu ruskih trupa.\njeremeni, Duma, odgovornost, genocid


POMPEO PISAO DAČIĆU Saradnja SAD i Srbije za mir i prosperitet\nMinistar spoljnih poslova Ivica Dačić primio je pismo od državnog sekretara Sjedinjenih Američkih Država Majkla Pompea u kome se ističe da SAD sarađuju sa Srbijom, kao i sa drugim državama da bi osigurale mir, stabilnost i ekonomski prosperitet svih nacija.\n"NJIHOVA AKTIVNOST PREDSTAVLJA RIZIK ZA BEZBEDNOST SAD" Pompeo: Uskoro mere Trampa protiv kineskih kompanija\nDijalog Beograda i Prištine se nastavlja, a DVA STARA-NOVA PROBLEMA kao da nisu ni nestajala sa DNEVNOG REDA\nDržavni sekretar Pompeo je, takođe, naveo da su SAD svesne da "svako od nas kao lider treba da štiti ljudska prava, vodi diplomatiju u ime građana koje predstavlja i nastavi da se sastaje, makar i virtuelnim putem", saopštilo je Ministarstvo spoljnih poslova.\nPompeo zahvaljuje Dačiću što mu se pismeno obratio, kao i na porukci koju mu je uputio i koja ga je, kaže, obradovala u teškim vremenima prouzrokovanim pandemijom.\n"Svake godine 4. jula Amerikanci praznuju godišnjicu potpisivanja Deklaracije nezavisnosti SAD koja jasno kaže da sva ljudska bića imaju pravo na život, slobodu i potragu za srećom. Ovi ideali prožimaju američku diplomatiju svakog dana", istakao je Pomeo.\nOn ukazuje na to da kao što "SAD sarađuju sa vama i drugim državama da bi osigurale mir, stabilnost i ekonomski prosperitet svih nacija, tako smo svesni da svako od nas kao lider treba da štiti ljudska prava, vodi diplomatiju u ime građana koje predstavljamo i nastavi da se sastaje, makar i virtuelnim putem".\nPompeo je zaključio i da se raduje nastavku saradnje sa Dačićem u cilju, kako je naveo, "prevazilaženja izazova sa kojima se zajedno suočavamo, rada na unapređenju sloboda i zaštite ljudskog dostojanstva svih ljudi".\n"PODRŠKA ZA UZAJAMNO PRIZNAVANJE" Pompeo primio Hotija u Vašingtonu i izrazio podršku nastavku dijaloga između Beograda i Prištine\nNE ODUSTAJE OD LOBIRANJA ZA KOSOVO Zbog starog-novog razloga američki kongresmen traži od Pompea uvođenje SANKCIJA SRBIJI\nPompeo pohvalio Vučića na Tviteru, evo kako je predsednik Srbije odgovorio (FOTO)\nSAZNAJEMO PRITISAK NA KURTIJA SVE JAČI Pompeo u pismu Prištini: Ukidanje taksi je prioritet\nNEMA VIŠE PREKIDANJA Nova pravila za poslednju debatu Trampa i Bajdena, američki predsednik se buni: NISU FER\nŠTEDE VREME NA PUTOVANJU, ALI RADE VIŠE Čak 68 odsto radnika Silicijumske doline izmoreno radom od kuće


Tačno vrijeme: 2020-10-01 17:34:38\nObjavljeno utorak, 03 april 2012 15:36\nOglasi Opština Foča Studentski oglasi Foča Torte po narudžbi Foča Adventure Bosnia Salon vjenčanica Anastasija Foča\nNAMJEŠTANJE UTAKMICA- Međunarodno udruženje fudbalskih profesionalaca ( FIFPro), tj njihov generalni sekretar Teo van Segelan nagovjestio je uskoro velika hapšenja u Hrvatskoj i Srbiji zbog namještanja fudbalskih utakmica.\nU inervijuu za „insideworldfootball“ sajt, Teo je rekao da se utakmice namještaju u cijeloj istočnoj Evropi, i da te dojave ima od mnogih igrača koji igraju u tim ligama.\nVeć dugo vrijemena traje namještanje u utakmica u Srbiji i Hrvatskoj i u mnogim drugim istočno-evropskim ligama i u brzo vrijeme očekujem hapšenja na tim prostorima -izjavio je Van Segelan.\nČak se u pojedini ligama istočne Evrope unapried zna poredak koji će biti na kraju sezone.\n„Posledica sve toga su mladi igrači koji iz tih liga dođu na zapad , nisu ni blizu onoga što se od njih očekuje i neopravdavaju novac dat za njih. Problem je toliko veliki da ne može sa njim da se izbori ni Vlada ni policija nego će ljudi iz fudbala morati da preuzmu stvar u svoje ruke.“\nUpozorenja o nepravilnosti u srpskom fudbalunedavno su upućena od strane FIFPro, a o korupciji je otvoreno pričao bivši igrač čačanskog Borca Dragiša Pejović, poslije toga bio je suspendovan na šest mjeseci ne igranja od strane Fudbalskog saveza Srbije(FSS)\nAuto-praonica Vuković Foča Gift Shop Foča Prodaja i kupovina nekretnina Foča


BH političari nek se skoncentriraju na reformske procese!\n"BH političari nek se skoncentriraju na reformske procese!"\nŠef Misije OESS-a u Bosni i Hercegovini Jonathan Moore kazao je danas Feni, komentirajući pooštrenu retoriku u BiH nakon obilježavanja 9. siječnja "Dana Republike Srpske" kojeg je Ustavni sud BiH proglasio neustavnim, da bh. političari moraju koncentrirati sve snage u obvezne reformske procese koji će državu učiniti prosperitetnom.\nPodsjetio je da je BiH u čvrstom okviru Daytonskog mirovnog sporazuma, suverena država s dva entiteta i Brčko Distriktom, i više od 10 godina s ujedinjenim Oružanim snagama, a oštra retorika o ovim činjenicama s bilo koje strane može samo doprinijeti negativnoj atmosferi.\n- Svi građani širom BiH, u Federaciji BiH, u Republici Srpskoj i u Brčko Distriktu zaslužuju sigurnost, stabilnost i ekonomski razvoj i to je ono što im domaće vlasti na državnom, entitetskom,županijskom i lokalnom nivou trebaju osigurati - stav je šefa Misije OESS-a Jonathana Moorea.


Ostali sportovi - Karate: Bronza za Bitevića i ekipu Srbije na prvenstvu Evrope\nEvropskog seniorsko prvenstvo 51 po redu, održano je prošlog vikenda u francuskom gradu Monpeljeu, koje je donelo Karate klubu »Dinamo« još jedno priznanje i uspeh.\nSlobodan Bitević, najiskuniji takmičar i kapiten seniorske ekipe reprezentacije perdvodio je novu podmlađenu ekipu Srbije do osvajanja bronzane medalje i trećeg mesta. Svojim sigurnim nastupima bio je velika podrška mladim takmičarima koji su na putu do medalje savladali Belorusiju, a potom su poraženi od favorizovanih domaćina, koji su ulaskom u finale povukli Srbiju u repasaž.\nTakmičari Srbije su ovu šansu na najbolji način iskoristili i pobedama protiv odličnih timova Hrvatske sa 2:1 i Holandije sa 3:0, uspeli su da se popnu na pobedničko postolje i osvoje tako dugo čekanu Evropsku ekipnu medalju. Prvog dana takmičenja naši takmičari su nastupili pojedinačno u kategorijama. Slobodan Bitević u prvom kolu bio slobodan, pa je sa 3:0 pobedio takmičara Rusije, da bi u trećem kolu posle 1:1 u regularnom meču, na izglasavanje sudija doživeo poraz od domaćeg takmičara, koji nažalost nije ušao u finale i propala je šansa za repasaž.\nNikola Jovanović je slično prošao u kategoriji do 75kg, jer je bio u prvom kolu slobodan, u drugom kolu je pobedio takmičara Kosova da bi sa minimalnih 1:0 bio poražen u trećem kolu od takmičara Mađarske. Možda bi rezultat pogotovo u pojedinačnom delu takmičenja bio bolji da takmičari »Dinama« nisu bili uskraćeni stručne pomoći trenera Predraga Stojadinova koji nije putovao na šampionat zbog porodičnih obaveza.\nOva medalja je veliki uspeh i može se reći da je zlatna vredna jer je u prethodnim godinama reprezentacija Srbije često bila u situaciji da bude poražena u borbi za medalju i dugi niz godina nije osvojena ekipna medalja. Sa četiri osvojene bronzane medalaje Srbija se opet našla među najuspešnijim nacionalnim Evropskim timovima i nastavila je kontinuitet osvajanja medalja na velikim takmičenjima.


Medijacija ima visoku stopu uspeha u rešavanju sporova kod vršnjačkog nasilja, porodičnih sukoba, diskriminacije, mobinga | RTK\nMedijacija ima visoku stopu uspeha u rešavanju sporova kod vršnjačkog nasilja, porodičnih sukoba, diskriminacije, mobinga\nObjavljeno: subota, 16. januar 2016.\nMedijacija ili posredovanje je oblik mirnog rešavanja sporova između dve ili više strana uz pomoć trećeg neutralng nezavisnog i nepristrasnog lica – medijatora. Postojeći Republički Zakon o posredovanju podrazumeva iznalaženje načina za primenu medijacije u svim društvenim sferama, ističe jedini licencirani medijator od strane Ministarstva pravde i Komore socijalne zaštite na teritoriji grada Kruševca Jelica Milosavljević.\nCilj je da se pomogne sukobljenim stranama da nađu konstruktivno rešenje koje zadovoljava njihove stvarne interese i potrebe, naglašava Milosavljević i dodaje da medijacija ima visoku stopu uspeha u rešavanju sporova kod vršnjačkog nasilja, porodičnih sukoba, diskriminacije, mobinga i drugih oblika nasilja.\nMedijator Jelica Milosavljević najavila je da će se krajem janura i u narednom periodu kroz brojne aktivnosti u saradnji sa sa relevantnim gradskim institucijama uključujući sud, tužilaštvo i advokatsku komoru raditi na promociji medijacije u Rasinskom okrugu.\nPrethodno : Radne knjižice više nisu obavezan dokument za prijavljivane na evidenciju nezaposlenih, ali potrebne kao dokaz za proveru radnog staža\nSledeće : Apel na vozače iz Puteva Srbije


11. april 2013. Predsednik Poslaničke grupe prijateljstva sa Izraelom Borislav Stefanović i ambasador Izraela u Srbiji Nj.E. Jozef Levi\nU razgovoru je posebna pažnja bila posvećena nedavnom pojavljivanju ekstremističkih, antisemitskih plakata u Beogradu, povodom kojih su razmenjena mišljenja i dogovoreno preduzimanje konkretnih zajedničkih akcija u borbi protiv antisemitizma u Srbiji.\nBorislav Stefanović je, u ime Poslaničke grupe prijateljstva i u ime poslanika Narodne skupštine, najoštrije osudio pojavu antisemitskih plakata koji su, kako je naveo, izazvali veliku zabrinutost, kako u javnosti tako i u Narodnoj skupštini. Stefanović je istakao da Srbiju i Izrael vezuju tradicionalno dobri i prijateljski odnosi koji, ni na koji način, ne smeju da budu narušeni nedavnim događajima.\nAmbasador Levi zahvalio se članovima Poslaničke grupe prijateljstva na angažovanju i radu u ovoj Grupi, ocenivši da između srpskog i jevrejskog naroda postoje snažne istorijske veze, s obzirom da su oba naroda tokom ratova na našem tlu doživljavala istu sudbinu i stradanje. Ambasador Levi izneo je uverenje da, i pored pojava antisemitizma u našoj zemlji, Srbija nije antisemitsko društvo i takođe osudio delovanje rasističkih organizacija u Srbiji, koje je, kako je naveo, usmereno podjednako i protiv srpskog i protiv jevrejskog naroda.\nČlanovi Poslaničke grupe prijateljstva bili su zajedničkog stava da antisemitizmu nije mesto u Srbiji i da je potrebna odlučna borba države protiv ove pojave.\nNa sastanku je zajednički konstatovano da je neophodno preduzimanje konkretnih koraka i to da se počinioci što pre privedu pravdi, da se zabrani štampanje i promet knjiga i svih publikacija sa antisemitskim sadržajem, da se zabrani rad ekstremističkih organizacija, kao i da se u obrazovnom sistemu Srbije prezentuju sadržaji koji bi generacije učenika upoznale sa holokaustom i istorijskim činjenicama vezanim za stradanje srpskog i jevrejskog naroda.


Slovačka šalje maske i dezinfekciona sredstva u Italiju, dok Austrija šalje rukavice i dezinficijens u Hrvatsku, Bosnu i Hercegovinu, Severnu Makedoniju Crnu Goru i Moldaviju.\n„Ovaj virus ne poznaje granice i zajednički rad je jedini način da ga zaustavimo... Naš Koordinacioni centar za hitne slučajeve i dalje radi 24 sata dnevno i radi na pružanju podrške zemljama članicama“, rekao je Janez Lenarčič, komesar za upravljanje krizama.\nKomesar Vladimir Cucić je za RSE 16. aprila rekao i da niko od njih ne pokazuje simptome COVID-19.\nVulin: Vojska pucala u vazduh da zaustavi migrante\nIstovremeno je Vojska Srbije ispred dva migrantska centra, u Adaševcima kod Šida i u Krnjači kod Beograda, pucala u vazduh u znak upozorenja kako niko od migranata ne bi pobegao iz karantina, rekao je ministar odbrane Srbije Aleksandar Vulin.\n"To su bili događaji u našoj zoni odgovornosti i razrešeni su najbolje moguće", rekao je Vulin za Televiziju "Pink".\nOn je podsetio da su migranti u 24-časovnom karantinu u svim centrima dok traje vanredno stanje zbog koronavirusa. Dodao je da Vojska Srbije striktno poštuje zakon i pravila službe i da svaki vojnik zna da niko ne sme da mu otme pušku.\nU migrantskim centrima u Srbiji smešteno je oko 8.800 migranata i, prema podacima nadležnih od prošle nedelje, niko od njih nije zaražen koronavirusom.


Tanjug 6. juna 2019. 13:47\nBEOGRAD – U Srbiji 87 odsto korisnika mobilni telefon vidi kao poželjnu alternativu platnim karticama, pokazalo je novo istraživanje kompanije Mastercard o stavovima korisnika u pogledu korišćenja digitalnih usluga.\nTo predstavlja povećanje od 17 odsto u odnosu na rezultate istraživanja od pre tri godine.\nIstraživanje, sprovedeno u 13 zemalja Centralno-istočne Evrope, uključujući Srbiju, pokazuje da je upotreba pametnih telefona dostigla čak 94 odsto zasenivši sve ostale digitalne uređaje.\nSlanje imejla, pretraživanje interneta i društvenih mreža su i dalje najčešće korišćene usluge na mobilnom telefonu.\nUsluge vezane za plaćanja kao što su onlajn kupovina i aplikacije za mobilna plaćanja nalaze se u prvih deset i koriste se u proseku pet puta mesečno.\nStanovnici Srbije su nastavili sa usvajanjem digitalnog načina života koristeći različite uređaje i njihove funkcionalnosti, pa tako 97 odsto stanovnika Srbije koristi svoje mobilne telefone, što je iznad proseka u zemljama Centralno-istočne Evrope, dok povećanu upotrebu mobilnih telefona u ličnim finansijama pokazuje i trend korišćenja onlajn bankarstva.\nDok su korisnici onlajn bankarstvo ranije koristili putem pretraživača na laptop ili PC računarima, sada za to koriste mobilne telefone.\nIstraživanje je pokazalo da trenutno čak 50 odsto korisnika u zemlji koristi mobilne aplikacije, vrši transfer i proverava svoj bilans stanja na računu onlajn, što je za 20 odsto više u odnosu na 2016. godine.\nPopularnost onlajn kupovine je takođe u porastu, a trenutno 73 odsto korisnika čine kupci koji kupuju onlajn, što predstavlja 23 odsto više u odnosu na 2016. godinu.\nPrilikom onlajn kupovine, 49 odsto stanovnika Srbije voli da koristi kartice prilikom plaćanja onlajn, 47 odsto njih plaća gotovinom prilikom dostave, 34 odsto plaća karticom prilikom dostave, dok 32 odsto građana koristi aplikacije za slanje novca.\n„Naše novo istraživanje pokazuje da 37 odsto korisnika u Srbiji koristi mobilni telefon u onlajn kupovini. Kako bi bili ohrabreni da u većoj meri koriste kartice prilikom kupovine na internetu, građani Srbije smatraju da je neophodno obezbediti veću sigurnost kartičnih plaćanja, dok 54 odsto njih ističe da će više koristiti kartice ukoliko postoji jača bezbednosna provera identiteta prilikom samog plaćanja“, rekla je Jelena Ristić, direktor tržišta Srbije, Crne Gore i Bosne i Hercegovine u kompaniji Mastercard.\nNavela je da je Mastercard je razvio Mastercard® Identity Ćeck™ kako bi mogli da utvrde da su kupovine koje korisnici izvrše zaista njihove, a Ristić navodi da ovo tehnološko rešenje povećava sigurnosti onlajn kupovine ne ugrožavajući iskustvo korisnika.\nGrađani Srbije su generalno zadovoljni obimom dostupnih digitalnih usluga, ali smatraju da su inovacije u zdravstvenom i obrazovnom sistemu neophodne.\nIako istraživanje pokazuje da je povećano zadovoljstvo u pogledu dostupnih digitalnih usluga javnog prevoza, građani smatraju da je i to oblast u koju treba uvesti dodatne inovacije.\nProfesor društvenih nauka i futurologije na Korvinovom Univerzitetu u Budimpešti Arpad Rab kaže da istraživanje koje je sprovela kompanija Mastercard potvrđuje da rastuće poverenje u digitalne tehnologije pomaže korisnicima da svoje brojne važne zadatke u svakodnevnom životu završe koristeći svoje mobilne telefone.\n„Činjenica da su ljudi svoj novac poverili svom mobilnom telefonu je jasan pokazatelj da su tehnološke kompanije bile uspešne u obezbeđivanju bezbednog digitalnog okruženja za korisnike“, rekao je Rab.